Vlada Republike Srbije >> Vlada >> Ekspoze Zorana Živkovića, mandatara za sastav nove Vlade Republike Srbije\nDame i gospodo poslanici, nisam srećan što se nalazim danas na ovom mestu sa zadatkom koji imam, koji sam dobio od svoje stranke i od koalicije kojoj ova stranka pripada. Siguran sam da niko u ovoj sali nije srećan zbog toga što danas moramo da izaberemo novog predsednika Vlade Srbije. Svima je jasno da je ubistvo premijera Đinđića gubitak jednog velikog čoveka, za njegovu porodicu, političku stranku, državu.\nTo ubistvo nije samo obračun mafije sa onim ko je sa najviše žara hteo da se obračuna sa tom mafijom, već ima jasnu političku pozadinu i jasne političke inspiratore. Očekujem da istraga koja se sprovodi utvrdi ko su politički i finansijski inspiratori ovog ubistva i da, zajedno sa onima koji su ga izvršili, budu uskoro privedeni pravdi.\nOno što je obaveza svih nas koji smo imali tu čast da radimo sa Zoranom Đinđićem je da nastavimo ono što je on sa svojom Vladom započeo pre nešto više od dve godine. Ovo nije nova Vlada u pravom smislu reči, ovo je vanredno stanje u Vladi, odnosno odluka koja je proizvedena višom silom. Prioriteti Vlade Srbije u narednom periodu biće i dalje oni koji su postavljeni pre dve godine i na kojima ćemo raditi sa nesmanjenim intenzitetom. Ima sedam najvažnijih stvari, na kojima treba raditi odmah.\nU ovom trenutku nam je jako potrebna politička stabilnost, ne zbog skupštinske većine i Vlade koja drži vlast u ovoj državi, nego zbog same države. Zato pozivam sve one iz pozicije, ali i iz opozicije.... da daju doprinos tome da se izvrši politička stabilnost u našoj državi, ponavljam, zbog države, zbog njenih građana.\nKao što sam rekao, predlog sastava Vlade koji ću vam na kraju reći nije ništa novo. Pokušaću, zajedno sa drugima, da bar delom nadomestim taj gubitak, koji je nastao ubistvom predsednika Đinđića, ali Vlada ostaje u istom sastavu, na istom putu, sa istim zadacima, ciljevima i ljudima koji će sprovoditi program usvojen pred Skupštinom pre nešto više od dve godine.\nPrioriteti u ovom trenutku su borba protiv organizovanog kriminala, izrada novog i modernog Ustava Srbije, stvaranje opšte političke stabilnosti u državi, što je uslov za stabilnost u regionu, kao i dalja izgradnja i očuvanje državne zajednice Srbije i Crne Gore, što je uslov za evropske i svetske integracije.\nPrioritet je i nastavak započetih ekonomskih reformi i reformi zdravstva, obrazovnog i sistema penzionog osiguranja, privatizacija i pretvaranje postojeće društvene privrede u jednu zdravu i efikasnu privredu. Promena zakonodavstva je sledeći prioritet, što je uslov za privlačenje što više investicija u našu državu. Prioritet je i stvaranje stabilnih demokratskih institucija i nastavak započete izgradnje sistema javnih službi, koje treba da postanu, u punom smislu te reči, servis građana koji će raditi u njihovom interesu. Prioritet je i nastavak diplomatskih, političkih i svih državnih aktivnosti u obezbeđivanju prava koja država Srbija ima na Kosovu i Metohiji po Rezoluciji 1244.\nKao i svi građani ove države i vi ste svedoci da borba protiv organizovanog kriminala nije počela u utorak 12. marta, već mnogo ranije. Put do stvaranja mehanizama da bi ta borba postala efikasnija bio je težak. Zakon o borbi protiv organizovanog kriminala je usvojen u ovom parlamentu pre više od pola godine, a u tadašnjem Saveznom parlamentu je morao da sačeka tek kraj godine, i tek tada su i stvoreni uslovi za aktiviranje zakona koji ste vi doneli.\nBila su potrebna dva meseca da se izabere specijalni državni tužilac. Kada je on počeo sa radom i kada su bili ostvareni prvi rezultati i kada je bilo pitanje sata, a ne dana kada će biti uhapšeni prvi osumnjičeni, premijer je ubijen.\nOno što nam dalje predstoji u borbi protiv organizovanog kriminala je jačanje onih institucija koje imaju najvažniju ulogu u toj borbi, a tu, pre svega, mislim na policiju i sudstvo, u tehničkom, materijalnom, ali i u kadrovskom smislu.\nSvedoci smo da je i po starim zakonima, u onom sistemu kada nije bilo baš toliko pravih mehanizama za efikasnu borbu protiv kriminala, bilo puno primera da su policija i tužilaštvo učinili dosta da kriminalci budu izvedeni pred lice pravde. Onda je zbog nekompetentnog ili "korumpiranog" tumačenja prava nekih sudija, došlo do toga da mnogi kriminalci, umesto da budu u pritvoru, da im se efikasno sudi i da budu osuđeni na zaslužene kazne, budu pušteni na slobodu.\nAkcija koja je započeta 12. marta ove godine, kao što ste čuli iz saopštenja MUP-a i Vlade Srbije, već je dala rezultate. Više od 750 ljudi je privedeno, a većini je određen pritvor. Pronađena je, za sada, vrlo značajna količina eksploziva, oružja, sredstava veze i drugih stvari čije posedovanje nije dozvoljeno. Ta akcija će biti nastavljena.\nPolicija i sudstvo moraju u tehničkom i tehnološkom smislu da budu opremljeni na nivou veka u kome se nalazimo. To će biti zajedno sa modernizacijom sudstva i adekvatnom, ne političkom nego stručnom kadrovskom politikom, prvi prioritet nove vlade, odnosno vlade koja će nastaviti kontinuitet vlade Zorana Đinđića.\nStanje opšte političke stabilnosti u zemlji i regionu i dalja izgradnja i očuvanje državne zajednice Srbije i Crne Gore je važan prioritet. Ne znam program nijedne političke stranke, koja sedi u ovom parlamentu koja nije za integraciju naše države u Evropu i svet i svima je jasno da ta integracija ne može da bude ostvarena ako nemamo u svojoj kući, u našem dvorištu, stabilnost koja nam to garantuje.\nNaši kratkoročni spoljnopolitički ciljevi u toj oblasti su članstvo u Savetu Evrope, pristupanje Partnerstvu za mir i početak pregovora o članstvu u Evropskoj uniji. Početne korake na ostvarivanju tih ciljeva je delom započela i prethodna savezna vlada, ali je jasno da će ti koraci biti intenzivniji i efikasniji sada kada je formiran Savet ministara i novi parlament državne zajednice. Zajedno sa formiranjem Vlade Srbije, to će biti po prvi put, ili po prvi put u poslednjih deset do 15 godina, jedna jedinstvena spoljna politika, koja će dovesti do toga da i stranim partnerima pokažemo viši nivo ozbiljnosti i usaglašenosti stavova.\nUbistvo premijera Đinđića će imati posledice na ekonomske planove koji su bili zacrtani za ovu godinu. Već sada je jasno da će rast bruto društvenog proizvoda biti manji od 5 odsto, koliko je predviđeno. Procena nadležnih ministara je da će to biti negde oko 3,5 odsto, dok će planirana inflacija, koja je predviđena na devet odsto, biti nešto veća. Da podsetim da je ova vlada pod vođstvom Zorana Đinđića inflaciju od 113 odsto u 2000. godini svela na 41 odsto u 2001. i na 15 odsto u 2002. godini.\nTakođe, 2002. godine potrošačka korpa je bila vredna 3,32 prosečne plate, a u septembru 2002. godine za minimalnu potrošačku korpu bila je dovoljna jedna prosečna zarada. Normalno, to nije nešto čime možemo biti potpuno zadovoljni, ali to je značajan rezultat i dobar temelj za dalje jačanje standarda naših građana.\nKao ni premijer Zoran Đinđić, tako ni ja, zajedno sa istim ministrima, neću govoriti laži, dobre želje, neke stvari za koje smo svi sigurni da ih je lepo čuti, ali da definitivno znamo da su neostvarive. Kao i prethodna vlada, odnosno ista vlada, i ova će govoriti građanima istinu. Istina je da će nam trebati dosta godina da dostignemo onaj nivo socijalnog, društvenog i državnog standarda, kojim ćemo biti zadovoljni i koji će biti dobar za komparaciju sa ostalim državama u našem okruženju i u Evropi.\nVlada Srbije će nastaviti sa privatizacijom. Tokom 2001. godine i u prvoj polovini 2002. godine postavljeni su institucionalni okviri za privatizaciju. Do 12. marta ove godine privatizovano je više od 500 preduzeća, od čega 415 na aukcijama, 20 na tenderima i 80 prodajom manjinskih paketa. Za 15 dana će biti otvorena tenderska privatizacija Duvanske industrije Niš i Duvanske industrije Vranje, a uskoro treba očekivati i privatizaciju "Beopetrola".\nPrihod od privatizacije u prošloj godini je bio 355 miliona evra, a prihod od ugovorenih investicija više od 300 miliona evra. Za ovu godinu očekujemo kroz investicije i kroz privatizaciju ukupno milijardu evra, po pola milijarde iz svakog izvora.\nU pripremi su zakon o stečaju, o registraciji, o preduzećima i o fondu za davanje kreditnih garancija, što će biti nastavak kompletiranja pravno-formalnih uslova za efikasan rad na ovom polju.\nU ovoj godini se očekuje i oko 800 miliona evra donacija. U 2001. i 2002. godini taj iznos je bio ukupno oko milijardu i 400 miliona i on je potrošen - za sektor energetike 304 miliona, za socijalna pitanja 244 miliona, poljoprivredu 93 miliona, zdravstvo 86 miliona, obrazovanje 27 miliona, razvoj saobraćajne infrastrukture 83 miliona, razvoj privatnog sektora 83 miliona, razvoj lokalne samouprave 123 miliona, razvoj civilnog društva 73 miliona i za direktnu pomoć budžetu 180 miliona evra.\nSve aktivnosti Vlade, od januara 2001. godine do 12. marta ove godine, dovele su i do toga da smo prosečnu platu, koja je u 2000. godini bila 35 evra, podigli na 102 evra u 2001. godini, i na 151 evro u prošloj godini. Vlada će nastaviti sa svim aktivnostima koje bi trebalo da daju doprinos podizanju životnog standarda građana, ali isključivo iz realnih izvora.\nVlada će sprovesti odluku o uvođenju fiskalnih kasa u drugoj polovini ove godine. Vlada očekuje i predviđa da će u ovoj godini rast poljoprivredne proizvodnje biti oko tri odsto. Vlada Srbije je od 2001. godine prvi put počela da isplaćuje roditeljski dodatak - za drugo dete u iznosu od 55.000 dinara, za treće dete od 98.000 dinara, za četvrto dete od 130.000 dinara.\nU toku 2002. godine u Srbiji je obnovljeno oko 800 kilometara puteva, za šta je Vlada Srbije izdvojila 175 miliona evra, a 50 miliona evra je obezbeđeno iz donacija. Za neki dan počeće radovi na autoputu Beograd-Novi Sad. U ovoj godini predviđeno je obnavljanje putne mreže, odnosno izgradnja 830 kilometara puteva, za šta će biti izdvojeno 197 miliona evra. Početkom jula očekuje se početak rada obnovljenog aerodroma u Nišu.\nVlada Srbije je u proteklom periodu uspela da sa stranim partnerima dogovori i formalizuje otkup 29 odsto državnog preduzeća za telekomunikacije "Telekoma", što će stvoriti mnogo bolje uslove za dalji opšti razvoj tog sektora u našoj državi.\nOčekujemo da ova skupština usvoji zakon o železnici, kao i zakon o telekomunikacijama, koji podrazumeva osnivanje agencije za telekomunikaciju i izdavanje licenci, strategiju razvoja radiodifuzije, plan rasporeda frekvencija i strategiju razvoja računarskih mreža u našoj državi.\nOčekujemo takođe da ova skupština u najkraćem roku usvoji izmene pravosudnih zakona koji će omogućiti da sudstvo napuste kompromitovani i korumpirani kadrovi, koji su protekle dve godine opstruirali napore države da se obračuna sa kriminalom. Ovo nije nikakva čistka u pravosuđu, niti osveta, već jasan odnos prema jasnom stanju stvari.\nKosovo i Metohija je, nažalost, skoro možemo reći večna tema za političare u Srbiji. U poslednjih deset ili petnaest godina ta tema nije išla u onom pravcu kojim bi bilo ko u Srbiji mogao da bude zadovoljan. Od usvajanja Rezolucije 1244, do danas, država Srbija, SRJ, a sada državna zajednica Srbija i Crna Gora, ispunila je sve obaveze iz te rezolucije. Međunarodna zajednica nije ispunila ni polovinu obaveza koje je preuzela.\nZato je premijer Đinđić pre izvesnog vremena, zajedno sa svojim saradnicima, jasno pokrenuo proces koji bi trebalo da dovede do toga da za nekoliko godina dođemo do konačnog statusa Kosova i Metohije, što nam je sada ostavljeno u amanet. Očekujem da danas, posle svega što se desilo, oko tog programa i strategije okupimo sve naše snage i da svako u okviru svojih mogućnosti pomogne da taj proces pred međunarodnom zajednicom i Albancima na Kosovu bude predstavljen kao ozbiljan projekat svih koji žele da posao političara obavljaju na valjan način.\nKada je ova skupština birala Vladu premijera Đinđića, on je tada, između ostalog, obećao početak procesa privatizacije, koja je dobila svoj pravi zamah i već sada možemo da kažemo da će u toku ove godine polovina privrede biti privatizovana, odnosno da će više od polovine zaposlenih raditi u privatnim preduzećima. Obećao je i uspostavljanje ombudsmana, odnosno narodnog advokata. Predlog zakona koji treba da definiše tu oblast je već dugo u parlamentu i od vas zavisi kada će ovo obećanje biti ostvareno.\nUspostavljena je redovna isplata penzija. Posle nekoliko decenija, u poslednje dve godine, penzioneri su u toku jedne godine dobili 12 penzija i sigurni su u datume kada će im one biti isplaćene. Te penzije jesu male, ali one se dobrim delom isplaćuju iz budžeta, što predstavlja još jedno dodatno opterećenje za budžet Srbije.\nPremijer Đinđić je obećao i vraćanje dugova, koje je država imala prema građanima, a na osnovu dugovanja za socijalno davanje, što je i ispunjeno. Obećane su investicije u infrastrukturu i energetiku, što je takođe ispunjeno.\nVlada Zorana Đinđića je obećala porast plata i kupovne moći stanovništva. Petostruko je nominalno povećana plata, a realno povećanje plata za ove dve godine možemo da merimo sa desetinama procenata.\nObećan je povratak u međunarodnu zajednicu. Takođe, obećana je i nova poreska politika i stroga kontrola nad prometom nafte, cigareta i druge akcizne robe. Svedoci smo da je i to u potpunosti ostvareno. Jedan deo obećanja još nije došao do svoje potpune realizacije, i ja očekujem da se taj proces nastavi, odnosno da dalje aktivnosti Vlade Srbije, parlamenta i svih drugih institucija u državi, zajedno doprinesu da se sve te obaveze i obećanja ispune.\nJa lično, ljudi iz Vlade, ljudi iz Demokratske stranke, poslanici Demokratske stranke, a siguran sam i poslanici DOS-a, imamo ne samo formalnu nego i ličnu odgovornost da ovaj posao bude nastavljen, iz osećanja pijeteta prema ubijenom premijeru Đinđiću. Od mene nemojte očekivati da ličim na premijera Đinđića. Nemam nikakvu ambiciju da i na korak mogu da priđem onome što je on značio u ovoj državi. Ne želim ni da pokušam da mislim da mogu da se poredim sa njim, ali u meni očekujte čoveka koji će sa istom odlučnošću, zajedno sa drugima, rešavati sve krizne situacije.\nMislim da smo na kraju najteže krizne situacije koju smo imali u poslednjih nekoliko godina i pozivam vas, kao što sam jednom već učinio, da svi vi, svi oni koji ne osećaju odgovornost za to što se desilo premijeru Đinđiću, na svoj način, u okviru svog političkog programa pomognu da se njegov program, program njegove Vlade nastavi i posle njegove smrti.\nU sastavu Vlade Republike Srbije predlažem za potpredsednike Vlade Republike Srbije dr Nebojšu Čovića, Dušana Mihajlovića, koji će do izbora ministra obavljati i funkciju ministra unutrašnjih poslova, prof. dr Žarka Koraća, Jožefa Kasu, mr Miodraga Isakova i Čedomira Jovanovića.\nZa ministre u Vladi Republike Srbije predlažem mr Božidara Đelića, za ministra za finansije i ekonomije, dr Vladana Batića za ministra pravde, Rodoljuba Šabića za ministra za državnu upravu i lokalnu samoupravu, prof. dr Dragana Veselinova za ministra poljoprivrede i vodoprivrede, Aleksandra Vlahovića za ministra za privredu i privatizaciju, dr Kori Udovički za ministra rudarstva i energetike, Mariju Rašetu-Vukosavljević za ministra saobraćaja i telekomunikacija, prof. dr Dragoslava Šumarca za ministra urbanizma i građevina, dr Slobodana Milosavljevića za ministra trgovine, turizma i usluga, prof. dr Gorana Pitića za ministra za ekonomske veze sa inostranstvom, Dragana Milovanovića za ministra za rad i zapošljavanje, dr Gordanu Matković za ministra za socijalna pitanja, prof. dr Dragana Domazeta za ministra za nauku, tehnologiju i razvoj, prof. dr Gašu Kneževića za ministra prosvete i sporta, Branislava Lečića za ministra kulture i javnog informisanja, dr Tomicu Milosavljevića za ministra zdravlja, prof. dr Anđelku Mihajlov za ministra za zaštitu prirodnih bogatstava i životne sredine i prof. dr Vojislava Milovanovića za ministra vera.\nCopyright © 2022 Kancelarija za saradnju sa medijima / Email: ooc@srbija.sr.gov.yu


U Stanišiću održane radionice za pravljenje sapuna – Onasnazivanje\nU okviru projekta „Podizanje digitalne pismenosti žena sa sela kroz mrežu ONAsnaživanje na teritoriji opština Pančevo, Sremska Mitrovica i Sombor“ u subotu i nedelju 27. i 28. novembra 2021. godine u prostoru Udruženja „Ruke“ (ul. Oslobođenja br. 21) u Pančevu biće organizovane besplatne radionice rada na računaru za zainteresovane žene sa teritorije opštine Pančevo. Obuka […] Saznaj više\nU okviru projekta „Podizanje digitalne pismenosti žena sa sela kroz mrežu ONAsnaživanje na teritoriji opština Pančevo, Sremska Mitrovica i Sombor“ u petak i subotu, 9. i 10. jula 2021. godine u prostoru Poljoprivredne stručne službe u Somboru (Staparski put br. 35) od 16.30 do 19h biće organizovane besplatne radionice rada na računaru za zainteresovane žene […] Saznaj više\nU okviru projekta “Osnaživanje žena na tržištu rada i razvoja malih biznisa” u prostorijama Udruženja “Ruke” u Pančevu u subotu 30. januara od 10 do 17 časova biće organizovana besplatna radionica šivenja za zainteresovane žene iz Pančeva i okoline. Tokom radionice polaznice će imati priliku da savladaju krojenje suknje i osnovno šivenje. Imajući u vidu […] Saznaj više\nU okviru projekta „Osnaživanje žena na tržištu rada i razvoja malih biznisa“ koji realizuje Fond B92, obezbeđena je direktna pomoć za više od 10 žena, malih preduzetnica, predstavnica udruženja i vlasnica poljoprivrednih gazdinstava. Ideja da se deo sredstava iz projekta usmeri na nabavku neophodne opreme i sirovina koje će pomoći ženama u njihovom daljem radu, […] Saznaj više\nU okviru projekta „Osnaživanje žena na tržištu rada i razvoja malih biznisa“ nabavljena je računarska i prateća IT oprema za tri ženska udruženja: „Ruke“ u Pančevu, Somborsku dobra baštu u Stanišiću i Mitrovačku dobru baštu u Grgurevcima. Za Somborsku dobru baštu obezbeđena su tri laptop računara, dok su za druga dva udruženja kupljeni desktop računari, […] Saznaj više\nPovodom kampanje „16 dana aktivizma protiv nasilja prema ženama“, kompanija Avon Srbija je u okviru svoje inicijative „Reci NE nasilju prema ženama“ podržala ženska udruženja „Ruke“ i „Mitrovačka dobra bašta“. Podrška je realizovana putem otkupa proizvoda ovih udruženja i njihovom distribucijom na adrese čak 60 influenserki i Avon ambasadorki. Ove uticajne žene na internetu dobile […] Saznaj više\nOsnazivanje žena: besplatne radionice digitalnog marketinga\nU okviru projekta „Osnaživanje žena na tržištu rada i razvoja malih biznisa“ 9. i 11. decembra u periodu od 14 do 16 časova biće organizovane besplatne online radionice digitalnog marketinga. Radionice su namenjene preduzetnicama, vlasnicama malih biznisa, članicama i predstavnicama ženskih udruženja i svim ženama širom Srbije koje planiraju da pokrenu sopstvene „male“ biznise. Trening […] Saznaj više\nU okviru projekta „Osnaživanje žena na tržištu rada i razvoja malih biznisa“, 27. novembra i 3. decembra od 14 do 16 časova, biće organizovane besplatne dvočasovne online radionice na temu upravljanja rizicima u malim firmama i udruženjima. Radionice su namenjene preduzetnicama, vlasnicama malih biznisa, članicama i predstavnicama ženskih udruženja i svim ženama širom Srbije koje […] Saznaj više\nBesplatna radionica krojenja u Pančevu\nU okviru projekta “Osnaživanje žena na tržištu rada i razvoja malih biznisa” u prostoru Udruženja “Ruke” u Pančevu u subotu 14. novembra biće organizovana besplatna jednodnevna Radionica krojenja za sve zainteresovane žene iz Pančeva i okoline. Broj učesnica je ograničen, a zbog epidemiološke situacije polaznice će biti podeljene u vise grupa, a po potrebi i više termina […] Saznaj više\nU okviru projekta „Osnaživanje žena na tržištu rada i razvoja malih biznisa“, a u saradnji sa ženama okupljenim oko Udruženja „Mitrovačka dobra bašta“ i „Somborska dobra bašta“, 20. i 21. oktobra u Grgurevcima (Sremska Mitrovica) i Stanišiću (Sombor) organizovane su radionice prerade voća i povrća za sve zainteresovane žene iz ovih mesta i okoline. Predavač […] Saznaj više\nOtkazane radionice u Zaječaru zbog pogoršanja epidemiološke situacije\nZbog pogoršanja situacije sa virusom radionice poslovnih veština zakazane za 10, 11. i 12. jul u Zaječaru su otkazane. Trenutno ne znamo nov datum održavanja radionica, a u zavisnosti od razvoja epidemiološke situacije, razmotrićemo i mogućnost online radionica, o čemu će sve prijavljene polaznice i druge zainteresovane učesnice biti blagovremeno obaveštene. U međuvremenu, pozivamo vas […] Saznaj više\nU okviru projekta „Osnaživanje žena na tržištu rada i razvoja malih biznisa“, u periodu od 10. do 12. jula u prostorijama Regionalne privredne komore Zaječara biće održane besplatne celodnevne radionice ličnog razvoja. Cilj edukacije je osnaživanje i ohrabrivanje žena na aktivno učešće u tržištu rada, pokretanje sopstvenog biznisa ili pronalazak posla. Namenjena je svim zainteresovanim […] Saznaj više\nU sredu 8. jula u Mesnoj zajednici u Stanišiću za sve zainteresovane žene iz Sombora i okoline biće organizovana besplatna radionica pod nazivom “Razvoj i standardizacija receptura proizvoda od voća i povrća”. Jednodnevna obuka (od 10 do 15h) realizuje se u okviru projekta “Osnaživanje žena na tržištu rada i razvoja malih biznisa”, a predavač će […] Saznaj više\nBesplatna radionica veza za Pančevke\nU subotu 4. jula u prostoru Udruženja “Ruke” u Pančevu (ul. Oslobođenja 21) u okviru projekta “Osnaživanje žena na tržištu rada i razvoja malih biznisa” organizuje se besplatna jednodnevna Radionica veza za sve zainteresovane žene iz Pančeva i okoline. Tokom obuke polaznice će imati priliku da se upoznaju sa jednom od najpopularnijih tehnika za dekoraciju […] Saznaj više\nU sredu 1. jula u prostoru Udruženja “Mitrovačka dobra bašta” u Grgurevcima u okviru projekta “Osnaživanje žena na tržištu rada i razvoja malih biznisa” organizuje se besplatna Radionica upotrebe mašina za preradu voća. Tokom jednodnevne obuke biće prezentovan način korišćenja i upotrebe duplikatora, pasirke i kade za pasterizaciju. Obuku će držati tehnolog dr Mile Veljović […] Saznaj više\nOsnaživanje žena u Pančevu\nU Pančevu su od 6. do 8. marta u prostorijama Udruženja „Ruke“ održane besplatne radionice ličnog razvoja koje su pohađale žene iz tog grada i okoline. Više od 20 polaznica imalo je priliku da unapredi veštine za traženje posla, kao i da od eksperata uči o komunikaciji, prezentaciji i fandrejzingu. Cilj edukacije je da učesnice […] Saznaj više\nAvon donacija za dalji razvoj projekta Fonda B92 ONAsnaživanje Nova oprema za veću ekonomsku samostalnost žena sa iskustvom nasilja Nasilje nad ženama i dalje je jedan od najčešćih vidova kršenja ljudskih prava. Istraživanja pokazuju da je svaka treća žena starija od 15 godina, preživela neki oblik fizičkog ili seksualnog nasilja. Kao jedan od vidova rodno […] Saznaj više\nU okviru projekta „Osnaživanje žena na tržištu rada i razvoja malih biznisa“, u periodu od 6. do 8. marta u Pančevu (prostorije Udruženja „Ruke“) biće organizovane besplatne celodnevne radionice ličnog razvoja. Cilj edukacije je osnaživanje i ohrabrivanje žena na aktivno učešće u tržištu rada, pokretanje sopstvenog biznisa ili pronalazak posla. Namenjena je svim zainteresovanim ženama […] Saznaj više\nU petak 21. februara u Stanišiću, u okviru projekta „Osnaživanje žena na tržištu rada i razvoja malih biznisa“, održana je besplatna radionica upotrebe mašina u proizvodnji i preradi povrća. U plasteniku socijalnog preduzeća Somborska dobra bašta polaznice su najpre imale priliku da se obuče za korišćenje stolova za rasad, a potom i za upotrebu profesionalne […] Saznaj više\nU petak 21. februara u Stanišiću, u okviru projekta “Osnaživanje žena na tržištu rada i razvoja malih biznisa” biće organizovana besplatna radionica upotrebe mašina u proizvodnji i preradi povrća. Prvi deo celodnevne radionice održaće se u plasteniku socijalnog preduzeća “Somborska dobra bašta” gde će polaznice imati priliku da se obuče za korišćenje stolova za rasad […] Saznaj više\nObezbeđen deo neophodne opreme za rad tri ženska udruženja\nU okviru projekta „Osnaživanje žena na tržištu rada i razvoja malih biznisa“ nabavljena je neophodna oprema za funkcionisanje i razvoj tri socijalna preduzeća u Somboru, Sremskoj Mitrovici i Pančevu. Za potrebe Udruženja „Ruke“ iz Pančeva koje se bavi proizvodnjom ekoloških cegera i proizvoda od tekstila, a koje okuplja bivše i sadašnje korisnice Sigurne kuće Pančevo […] Saznaj više\nRadionice osnaživanja žena iz Sremske Mitrovice i okoline\nU okviru projekta „Osnaživanje žena na tržištu rada i razvoja malih biznisa“ od 31. januara do 2. februara u prostorijama Regionalne privredne komore Sremskog upravnog okruga održane su celodnevne besplatne radionice ličnog razvoja. Ciklus radionica pohađale su žene iz Sremske Mitrovice, Laćarka, Manđelosa, Pećinaca i Grgurevaca, a cilj edukacije je osnaživanje i ohrabrivanje žena na […] Saznaj više\nBesplatne radionice za žene iz Sremske Mitrovice i okoline\nU okviru projekta „Onasnaživanje žena na tržištu rada i razvoja malih biznisa“, u periodu od 31. januara do 2. februara u Sremskoj Mitrovici (prostorije Regionalne privredne komore Sremskog okruga) biće održane celodnevne besplatne radionice ličnog razvoja. Cilj edukacije je ohrabrivanje i osnaživanje žena na aktivno učešće u tržištu rada, pokretanje sopstvenog biznisa ili pronalazak posla. […] Saznaj više\nI volontiranjem i donacijom pomogli ekonomsko osnaživanje žena\nZaposleni kompanije Japan Tobacco International posetili su danas socijalno preduzeće “Ruke” u Pančevu kome su donirali sredstva prikupljena od humanitarne trke u kojoj su nedavno učestvovali. Vredne žene iz preduzeća “Ruke” od ove donacije nabavile su nove materijale i konce za proizvodnju, opremu i stolice za šivaru, kao i druge aparate. „Ruke“ su osnovane u […] Saznaj više\nOdržana prva radionica u okviru projekta „Osnaživanje žena na tržištu rada i razvoja malih biznisa“\nU subotu 7. decembra u prostorijama Udruženja „Mitrovačka dobra bašta“ u Grgurevcima održana je radionica standardizacije recepture za nove proizvode udruženja u okviru projekta „Osnaživanje žena na tržištu rada i razvoja malih biznisa“. Radionici je prisustvovalo šest žena, a obuku je održao dr Mile Veljović asistent na Poljoprivrednom fakultetu u Beogradu i predsednik Prehrambeno-tehnološkog saveta […] Saznaj više\nKompanija Coca-Cola HBC Srbija svojom donacijom u iznosu od 327.600 dinara omogućila je uspešno prikupljanje sredstava u okviru kampanje na platformi donacije.rs pod nazivom Pomozimo ženama iz sela Stanišić da žive od svog rada! Nosilac kampanje je Udruženje Somborska dobra bašta, osnovano u okviru projekta Fonda B92 Onasnaživanje. Udruženje se bavi ekonomskim osnaživanjem žena kroz […] Saznaj više\nNa sajtu donacije.rs pokrenuta je kraudfanding kampanja putem koje možete da pomognete ženama iz sela Stanišić kod Sombora da promene svoj život na bolje! U Stanišiću postoji udruženje Somborska dobra bašta, osnovano u okviru projekta ONAsnaživanje, koje okuplja žene iz osetljivih grupa i pomaže im da poboljšalju svoje životne prilike. Primarna delatnost udruženja je plastenička […] Saznaj više\nEkonomsko osnaživanje žena iz Pančeva kroz izradu unikatnih torbi\nSocijalno preduzeće Ruke iz Pančeva, osnovano u okviru projekta ONAsnaživanje koji za cilj ima ekonomsko osnaživanje žena, pokrenulo je proizvodnju proizvoda od tekstila. U prvoj kolekciji koju su stvorile Ruke, a koja se nedavno pojavila, zastupljeni su cegeri koji predstavjaju spoj modernog dizajna i tradicionalnih tehnika. Proizvodi veštih Ruku iz Pančeva jedinstveni su na tržištu […] Saznaj više


Brnabić i članovi Predsedništva BiH o razvoju odnosa - Studio B\nBrnabić i članovi Predsedništva BiH o razvoju odnosa\nBrnabić i članovi Predsedništva BiH o razvoju odnosa Tanjug\nRegionRegion Pocetna 06. 12. 2017. 17:36:14\nSrbija snažno podržava razvoj odnosa s Bosnom i Hercegovinom, koju vidimo kao jednog od ključnih partnera, poručila je premijerka Ana Brnabić članovima Predsedništva BiH.\nBrnabić je na sastanku s predsedavajućim Draganom Čovićem i članovima Mladenom Ivanićem i Bakirom Izetbegovićem rekla da je zadovoljna dobrom ekonomskom saradnjom i činjenicom da spoljnotrgovinska razmena konstantno raste.\nSagovornici su se složili da saradnja može biti unapređena povećanjem investicija, realizacijom infrastrukturnih projekata i zajedničkim nastupom na trećim tržištima.\nSrbija je zadovoljna i činjenicom da postoji uzajamna podrška u procesu evropskih integracija i regionalnoj saradnji, rekla je Brnabić, navodeći da Srbija i BiH uspešno sarađuju u više regionalnih inicijativa u okviru „Berlinskog procesa“.\nSagovornici su konstatovali da je za razvoj država Zapadnog Balkana važna stabilnost u regionu i iskren dijalog kojim će biti rešavana sva otvorena pitanja, a premijerka je rekla da se očekuje dalje jačanje političkog dijaloga, te da se nada nastavku uzajamne podrške u stvaranju bolje političke i ekonomske klime u regionu.


Vučić saopštio zvanični stav Srbije po pitanju Ukrajine - Leutar.net\nVučić saopštio zvanični stav Srbije po pitanju Ukrajine\n25. februara 2022. LEUTAR Srbija, Vijesti 0\nPredsednik Srbije Aleksandar Vučić rekao je večeras da je Srbija privržena poštovanju međunarodnog prava kojim se garantuje pravo na nepovredivost granica Ukrajine, ali je dodao da Srbija neće uvoditi sankcije Rusiji vodeći se našim nacionalnim interesima.\nAleksandar Vučić je na konferenciji za novinare izjavio da „Srbija najiskrenije žali zbog svega što se događa na istoku Evrope“ i dodao da naša zemlja i Ruse i Ukrajince smatra bratskim narodima.\n„Srbija je privržena teritorijalnom integritetu i političkoj nezavisnosti država i pruža punu podršku poštovanju teritorijalnog integriteta Ukrajine“, rekao je Vučić i dodao da smatra pogrešnim kršenje ovog principa.\nVučić je naveo da naša zemlja poštuje norme međunarodnog javnog prava i dodao da je to najbolji način da zaštiti sebe i svoje interese, ali i da poštuje tradicionalna prijateljstva.\nVučić je naveo da trenutni interes Srbije nije da uvede sankcije Rusiji i dodao da će se naša zemlja prilikom razmatranja zahteva o sankcijama Rusiji voditi isključivo svojim interesima.\n„Naš vitalni interes trenutno nije da se uvode sankcije bilo kojoj državi“, izjavio je Vučić.\nOčuvanje mira i stabilnosti su od ključnog značaja za Srbiju, poručio je predsednik Srbije.\n„Iza nas su, ali i cele Evrope, teški dani. Za nas u Srbiji posebno su teški dani iz mnogo razloga i pred nama nisu nimalo lakši dani. Imajući sve to u vidu u prethodnih dana smo pokušavali i uspeli da zauzmemo jedinstven stav po pitanju krize u Ukrjaini i naše reakcije i svih postupaka i poteza koji naši državni organi treba da preduzmu u narednom periodu“, dodao je predsednik Srbije.\nSrbija će pružiti humanitarnu pomoć Ukrajini, Vučić: Preduzećemo sve da sačuvamo naše državljane\nPredsednik Srbije je na konferenciji naveo i da će Srbija preduzeti sve mere sačuva svoje građane u Ukrajini.\n„Polazeći od principa naše vojne neutralnosti, potrebno je da se sve aktivnosti vojske i MUP sa stranim partnerima odmah prekinu“, pročitao je zaključke nakon sednice Saveta za nacionalnu bezbednost.\nVučić je na konferenciji pozvao sve naše građane da se suzdržavaju od mešanja u sukobe na istoku Evrope.\nOn je naveo i da će naša zemlja pružiti humanitarnu pomoć ukrajinskom narodu.\nDodao je i da će nadležni organi preduzeti sve mere da obezbede dovoljne količine energrenta i hrane.\nPredsednik Srbije je naveo i da je razgovarao sa srpskim patrijarhom Porfirijem i dodao da Porfirije razume potrebe i probleme Srbije u političkom smislu.\nInače, predsednik Vučić je još naveo da je Srbija prethodnih dana bila pod velikim pritiscima.\nInače, predsednik Srbije Aleksandar Vučić ranije je najavio da će nakon sednice Saveta za nacionalnu bezbednost izneti stav Srbije po pitanju rata u Ukrajini, a pojedini beogradski mediji su ranije danas preneli da samo Belorusija i Srbija nisu osudile rusku agresiju.\nPoslanica Evropskog parlamenta iz redova nemačkih Zelenih Viola fon Kramon napisala je ranije danas da je krajnje vreme da Vlada Srbije i predsednik Aleksandar Vučić javno osude rusku invaziju na Ukrajinu. Kako je navela ona u svojoj objavi na društvenoj mreži Tviter, „vreme sedenja na dve stolice je završeno“.\n„Nesvrstavanje sa Evropskom unijom po ovom pitanju će dovesti Srbiju u samoizolaciju“, naglasila je ona.\nPodsećamo, po nalogu ruskog predsednika Vladimira Putina vojska te zemlje u četvrtak rano ujutru započela je napad na Ukrajinu. Putin je to nazvao „specijalnom vojnom operacijom“, a za samo 24 sata ruske trupe uspele su da zauzmu Černobiljsku elektranu i priđu na samo 30 kilometara od Kijeva.\nDrugi dan ruske agresije na Ukrajinu obeležile se borbe u okolini Kijeva i ofanziva na Harkov, grad na istoku zemlje. Takođe, ministarstvo odbrane Rusije saopštilo je da su ruske snage zauzele grad Černihiv na severu zemlje, ali i aerodrom Gostomelj u predgrađu Kijeva.


Obaveze kandidata za Predsjednika Crne Gore u izbornoj kampanji\nIzborna kampanja, u smislu Zakona o finansiranju političkih subjekata i izbornih kampanja, predstavlja skup aktivnosti političkog subjekta od dana raspisivanja izbora do dana proglašenja konačnih rezultata izbora. Izbori za predsjednika CG su raspisani 19. januara, dok će biti održani 15. aprila.\nIzborna kampanja, u smislu Zakona o finansiranju političkih subjekata i izbornih kampanja, predstavlja skup aktivnosti političkog subjekta od dana raspisivanja izbora do dana proglašenja konačnih rezultata izbora. Izbori za predsjednika CG su raspisani 19. januara, dok će biti održani 15. aprila. U cilju vršenja kontrole sprovođenja Zakona, kao i kontrole finansiranja političkih subjekata i izbornih kampanja Agencija prati sve aktivnosti svih političkih subjekata, kandidata za izbor Predsjednika Crne Gore. S tim u vezi, kandidati za predsjednika su dužni da vode i redovno ažuriraju evidencije o troškovima izborne kampanje, dok ukupni troškovi kampanje ne mogu proći iznos od 1.189.998,84€ po kandidatu. Politički subjekti su dužni da dostave Agenciji Privremeni izvještaj o troškovima izborne kampanje 10. aprila 2018. godine.\nKad su u pitanju sredstva prikupljena iz privatnih izvora ona se mogu prikupljati u vrijeme trajanja izborne kampanje i to u visini od najviše 594.999,42€ po kandidatu. Izvještaj o prilozima pravnih i fizičkih lica u toku izborne kampanje subjekti kojima je potvrđena kandidatura su dužni da petnaestodnevno dostavljaju u toku izborne kampanje, dok su naredni izvještaj dužni da dostave 21. marta 2018. godine.\nBudžetska sredstva za finansiranje dijela troškova izborne kampanje iz člana 13 stav 1 ovog zakona, kandidata za izbor Predsjednika Crne Gore obezbjeđuju se u iznosu od 0,07% planiranih ukupnih budžetskih sredstava, umanjenih za tekući budžet, odnosno u ovom slučaju u iznosu od 594.999,42€, i raspodjeljuju se u skladu sa članom 20 Zakona.\nOvom prilikom posebno podsjećamo na dvije obaveze propisane Zakonom koje se odnose na političke subjekte- kandidate za Predsjednika Crne Gore.\nPrva se odnosi na obavezu političkih subjekata da, u cilju otklanjanja sumnje u nezakonito prikupljanje i trošenje sredstava i omogućavanja pravovremene kontrole finansiranja političkih subjekata u toku izborne kampanje, prije početka medijskih aktivnosti, odnosno u slučaju započinjanja aktivnosti izborne kampanje prije potvrđivanja liste kandidata otvore posebne žiro račune za finansiranje izborne kampanje i odrede odgovorno lice i o tome obavijeste Agenciju. U krajnjem, subjekat je obavezan da otvori poseban žiro račun narednog dana od dana potvrđivanja kandidature, odnosno utvrđivanja liste kandidata i o tome u roku od tri dana od dana otvaranja posebnog žiro računa, obavještava Agenciju.\nTakođe, u skladu sa članom 41 Zakona, kandidat za izbor Predsjednika Crne Gore je dužan da Agenciji dostavi Izvještaj o prihodima i imovini, za sebe, bračnog ili vanbračnog supružnika i djecu ukoliko žive u zajedničkom domaćinstvu, u roku od 15 dana od dana podnošenja kandidature.


Prednosti i mane tipova ličnosti, prilikom donošenja odluka - WANNABE MAGAZINE\nPrednosti i mane tipova ličnosti, prilikom donošenja odluka\nDa li spadaš u promišljene osobe, kojima je potrebno da dugo analiziraju situaciju i koje pokušavaju da sagledaju dugoročne posledice, kada rešavaš neki problem, ili imaš potrebu da brzo doneseš odluku, da posegneš ka svojoj viziji u trenutku? Da li spadaš u one tipove koji teže brzom odlučivanju, i na koje pozitivne i negativne načine to utiče na tvoje rezonovanje i donošenje odluke?\nA post shared by sᴛᴀʀ sᴏᴜʟs 💫 (@starsouls_)\nKako odlučuje harizmatični motivator\nOvaj tip veruje u sebe i nastupa odlučno – ima dobru priču i lako pridobija druge za svoju stvar, u stanju je da svakoga zainteresuje i uključi u akciju. Kada treba prihvatiti promene, harizmatični motivatori su dobre vođe, ali oni često usko gledaju stvari i najviše su motivisani sopstvenim interesima. Zato je ovom tipu potrebno da čuje stavove ostalih i da se suoči sa analizom svog pristupa.\nFleksibilni se prilagođavaju – oni traže pozitvno u svemu što se dešava, prilagođavaju se novim okolnostima i nastoje da u njima pronađu prednosti i njihov pristup odlučivanju je brz. Oni su otvorenog uma i spremni da prihvate i razmotre svaki predlog, ali to može da dovede do gubljenja fokusa i potpune promene pravca u kome su krenuli, pa je njima potrebno postaviti granice i usloviti ih.


Mali: Srbiji u Vašingtonu ponuđeno da prizna nezavisno Kosovo. Nova.rs: Grenel demantovao Malog - Glas Zaječara\nHome Društvo Mali: Srbiji u Vašingtonu ponuđeno da prizna nezavisno Kosovo. Nova.rs: Grenel demantovao...\nMali: Srbiji u Vašingtonu ponuđeno da prizna nezavisno Kosovo. Nova.rs: Grenel demantovao Malog\nMinistar finansija Siniša Mali je novinarima u Vašingtonu rekao da je „pritisak na srpsku delegaciju ogroman“ i da je na stolu „papir“ s predlogom da Srbija prizna nezavisnost Kosova.\n„Dobili smo nikada gori papir od kada su krenuli pregovori sa Prištinom. Bilo je 16 tačaka na papiru, na stolu, od kojih 10 tačka podrazumeva medjusobno priznanje. Od dvadesetak prisutnih ljudi, ne samo Albanaca, na svaku reč naše delegacije reaguju veoma agresivno, protiv nas“ rekao je ministar.\nKako prenose novinari iz Vašingtona, Mali je dodao da će se predsednik Srbije Aleksandar Vučić koji predvodi delegaciju, „boriti do kraja, jer predaja nije opcija“.\n„Mi smo došli sa idejom da razgovaramo da podignemo ekonomiju celog regiona, da investiramo 3-4 miliona evra u insfrastrukturu, poljoprivredu, mala i srednja preduzeća, a onda dobijemo tačku koja se odnosi na medjusobno priznanje“, rekao je Mali i dodao da su „neke stvari jednostavno neprihvatljive“.\nMediji su ranije nezvanično preneli da je na početku sastanka sa predstavnicima Prištine u Beloj kući, Vučiću uručen „papir“ po kojem Srbija danas treba da prizna nezavisno Kosovo.\nPortal Nova.rs objavio je da je specijalni izaslanik američkog predsednika za pregovore Ričard Grenel demantovao navode pojedinih medija, ali i ministra finansija Sinišu Malog, da je predsedniku Srbije uručen papir po kojem Srbija danas treba da prizna nezavisno Kosovo. Grenel je na Tviteru napisao da „nije istina“ da je Vučiću ponudjeno da prizna Kosovo.\nPrethodno su mediji objavili da je „sve pripremljeno unapred“.\nTu informaciju je danas popodne potvrdio ministar finansija Siniša Mali koji je rekao da je na stolu u Beloj kući papir čija jedna tačka podrazumeva međusobno priznanje Srbije i Kosova, i da se na predsednika „Vučića vrši ogroman pritisak“.\nPrethodni tekstBrnabić: Vlada usvojila deklaraciju kojom pruža podršku Vučiću u pregovorima u Vašingtonu\nNaredni tekstDnevni horoskop za petak 4. septembar


USVOJENO: "Kovid redari" u trgovinama\nVlada Srbije usvojila je Uredbu o uslovima i kriterijumima usklađenosti državne pomoći kroz dokapitalizaciju učesnika na tržištu, radi otklanjanja poremećaja u privredi prouzrokovanih epidemijom zarazne bolesti KOVID-19, saopšteno je iz Vlade Srbije.\nKako se navodi u saopštenju, država mora da poseduje odgovarajuće mehanizme za blagovremeno delovanje u cilju očuvanja ekonomske stabilnosti i održavanja privrednih aktivnosti, imajući u vidu ekonomsku neizvesnost uzrokovanu pandemijom koronavirusa.\nOvom uredbom bliže se uređuju uslovi i kriterijumi za ocenu usklađenosti državne pomoći koja se dodeljuje kroz dokapitalizaciju učesnika na tržištu, a koji se suočavaju sa finansijskim poteškoćama zbog epidemije.\nNa sednici je usvojena i izmenjena Uredba o merama za sprečavanje i suzbijanje zarazne bolesti KOVID-19, kojom se propisuje obaveza za preduzetnike koji obavljaju delatnost u oblasti trgovine na malo, u trgovinskim centrima i sličnim objektima, da na vidnom mestu postave obaveštenje o obaveznom nošenju ličnih zaštitnih maski.\nVlada Srbije, u okviru kampanje za podizanje svesti građana i privrede o značaju suzbijanja sive ekonomije, obezbedila je 180.000 evra u dinarskoj protivvrednosti za najuspešnijih devet gradova, gradskih opština i opština, u okviru nagradne igre “Uzmi račun i pobedi 2020”.\n16/07/2021 | 13:01\nZa vakcinisane 50 EUR: Komšije VAUČERIMA pospešuju imunizaciju


Italijan dolazi u Zvezdu za platu od 350.000 evra, plus bonuse\nNacionalni sport - Sreda 09.09.2020 - 11:52\nOčekuje se da bude premiran i za svaki gol, što nije redak slučaj kad su u pitanju italijanski napadači u evropskom fudbalu\nDiego Falćineli FOTO: EPA/Simone Arveda\nDok se iščekuje potvrda dolaska prvog italijanskog fudbalera u Crvenu zvezdu, na Marakani su spremni da Diegu Falćineliju obezbede platu od 35.000 evra mesečno, kao i zapažene bonuse, piše Sportski žurnal.\nUlazak u Ligu šampiona doneo bi mu još 100.000, a osvajanje titule u Srbiji 30.000. Određene obaveze prema igraču imaće i Bolonja, zainteresovana da ga pošalje na pozajmicu na Marakanu.\nFalćineli je potpisom ugovora sa Bolonjom u leto 2018. godine postao četvrti najplaćeniji u ekipi sa 900.000 evra po sezoni, više od njega inkasirali su samo Santander (1.000.000), Džemaili (1.200.000) i Destro (2.000.000).\nSada ne može da računa na toliki prihod, ali će kad sabere šta mu pripada od Crvene zvezde i italijanskog kluba može da bude zadovoljan.\nKad se sve sabere, Falćineli bi od Crvene zvezde imao minimalnu zaradu od 350.000 evra za deset meseci saradnje, a mogao bi i da dobaci do pola miliona.\nOčekuje se da bude premiran i za svaki gol, što nije redak slučaj kad su u pitanju italijanski napadači u evropskom fudbalu.


FOTO: Napadao građane nožem u Finskoj, nekoliko povređenih\nFinska policija saopštila je danas da su dve osobe stradale u napadu nožem u gradu Turku, na jugozapadu zemlje. Pozivajući se na bolničke izvore, agencija Frans pres javila je da je osam osoba povređeno u tom napadu. Policija je dodala da je uhapsila… »\nGlas Amerike: Napad u Finskoj "teroristički"Slobodna Evropa: Finska: Dvoje ubijenih, šest ranjenih u napadu nožemjoš 12 povezanih\nBela kuća: Stiv Benon napustio dužnost\nŠef osoblja Bele kuće Džon Keli i savetnik predsednika SAD Stiv Benon saglasili su da petak bude poslednji radni dan kontroverznog glavnog stratega Donalda Trampa. Ovo je potvrdila portparolka Bele kuće Sara Sanders, prenosi Rojters. Špekulacije oko… »\nPolitika: Glavni Trampov strateg napustio Belu kućuNovi magazin: Bela kuća: Benon podneo ostavkujoš 11 povezanih\nFlekica „pao” na poligrafu\nPolicija posle skoro tri meseca rešila zločin u naselju Veliki Mokri Lug kada je pljačkaš smrtno ranio radnicu pumpe. Mesto zločina koji je potresao SrbijuPolicija je rasvetlila ubistvo devetnaestogodišnje Kristine Kaplanović, radnice benzinske… »\nVečernje novosti: Ubicu sa pumpe odali svedoci i poligrafVesti online: Rasvetljeno ubistvo radnice na benzinskoj pumpijoš 11 povezanih


Ivanić: Zbog izbornog zakona cijela BiH bi mogla da postane Mostar\nPet faktora zbog kojih je ROSU samo NAORUŽANA BANDA, a ne ozbiljna specijalna jedinica policije\nVučić: Odnosi Srbije i BiH od suštinskog značaja za očuvanje mira u regionu\nPredsjednik Srbije Aleksandar Vučić poručio je danas da su dobri odnosi Srbije i BiH od suštinskog značaja za očuvanje mira i stabilnosti u regionu, ali i za ekonomski napredak regiona Zapadnog Balkana.\nDodik: Moguće je okupiti 30.000 ljudi da blokiraju slijetanje NATO aviona\nRepublika Srpska neće dozvoliti održavanje NATO vježbe na Manjači u kojoj bi bila korištena municija sa osiromašenim uranijumom, izjavio je predsjednik Republike Srpske Milorad Dodik.\nKO SU SPECIJALCI “ROSU” Formirali ih Amerikanci, koriste heklere i snajpere, i već su hapsili Srbe\nKo su specijalci koji su juče upali u Mitrovački dvor, uhapsili Marka Đurića i dugim cijevima nanijeli povrijede 32-ema osobama? O Specijalnoj jedinici kosovske policije ROSU se veoma malo zna, a o njima čak i kosovski mediji i policija ćute. Iako se u našim medijima i dalje koristi skraćenica ROSU, ona u albanskim više ne postoji.\nCrnadak: Dešavanja na Kosovu traže najžešću osudu, takve slike su neprihvatljive\nMinistar inostranih poslova BiH Igor Crnadak komentarisao je dešavanja na Kosovu gdje je prvo uhapšen, a zatim i protjeran direktor Kancelarije Vlade Srbije za Kosovo Marko Đurić.\nMogerini nakon sastanka sa Vučićem: “Ono što se dogodilo juče na Kosovu, ne smije se ponoviti”\nKormak i Vigemark nakon sastanka u Sarajevu: “Lideri u BiH treba da pronađu rješenje, ovo nije nikakav Dejton”\nSAD i EU vjeruju da domaći političari snose odgovornost za pronalaženje rješenja u BiH, izjavila je danas Morin Kormak, ambasador SAD u BiH.\nPolitičarima u BiH dozvoljen SUKOB INTERESA\nSrpski ministar u Vladi Kosova na intenzivnoj, ostali imaju povrede nanesene kundacima\nDirektor KBC u Kosovskoj Mitrovici Milan Ivanović izjavio je da su oni koji su povrijeđeni prilikom hapšenja direktora vladine Kancelarije za Kosovo i Metohiju Marka Đurića uglavnom imaju kontuziju, posjekotine potkoljenice i slične povrede nanijete kundacima, “dugim cijevima”, “cokulama”, kao i teškoće zbog suzavca i “biber-spreja”.\nKfor: Situacija na Kosovu je mirna\nS obzirom na jučerašnji dogadaj, situacija na Kosovu je mirna, ocijenio je Kfor i istakao zahvalnost građanima na KiM što situaciju održavaju mirnom i ne povećavaju napetost.\nU Srpskoj očekuju da Ustavni sud BiH ODBIJE ZAHTJEV za ocjenu ustavnosti 9. januara\nNa sjednici Tima za pripremu odgovora na zahtjev za ocjenu ustavnosti Zakona o Danu Republike Srpske, po kojem se 9. januar obilježava kao Dan Republike, danas je u Banjaluci zaključeno da Ustavni sud BiH treba da odbije tu apelaciju.\nBosić: Korupcija je jedan od najvećih problema u BiH\nZamjenik predsjedavajućeg Predstavničkog doma Parlamentarne skupštine BiH Mladen Bosić, istakao je danas u Sarajevu da korupcija predstavlja jedan od najvećih problema u BiH i da je značajan broj drugih problema, poput siromaštva i nezaposlenosti, u uskoj vezi sa rasprostranjenošću korupcije.\nĐurić: Da nije bilo poziva iz Beograda TEROR prema Srbima bi bio nastavljen\nDirektor vladine Kancelarije za KiM Marko Ðurić izjavio je danas da su albanski separatisti u Prištini uz podršku međunarodnih zapadnih krugova, koji podražavaju samoproglašenu nezavisnost, napali srpski narod na sjeveru pokrajine sa ciljem da nasiljem, terorom i zastrašivanjem okupiraju sjeverno KiM.\nRakić nakon sastanka s Vučićem: Srpska lista NAPUŠTA kosovsku vladu, 20. aprila ćemo formirati ZSO\nSrpska lista izlazi iz kosovske vlade, a 10 većinski srpskih opština na Kosovu i Metohiji formiraće 20. aprila Zajednicu srpskih opština, najavio je danas predsjednik Srpske liste Goran Rakić.\nSITUACIJA NA IVICI EKSPLOZIJE Pogledajte dramatičan pokušaj GOLORUKIH Srba da spriječe naoružane kosovske specijalce da upadnu u Mitrovački dvor (VIDEO)\nKamere RTS-a u Kosovskoj Mitrovici su juče poslijepodne zabilježile dramatičan pokušaj okupljenih Srba da spriječe naoružane kosovske specijalce da upadnu u Mitrovački dvor u kojem je uhapšen Marko Đurić, šef Kancelarije za Kosovo i Metohiju.\nBIZARNO Kosovska policija PJESMOM proslavila hapšenje Đurića (VIDEO)\nPripadnici kosovske policije su danas, nakon “akcije” u kojoj su uhapsili Marka Đurića, direktora Kancelarije za KiM Vlade Srbije, zapjevali.\nOZBILJNA OBJAVA POPULARNOG EPIDEMIOLOGA Kon: Nemamo vremena za uvjeravanja, NOSITE MASKE


Centralna izborna komisja BiH donela je odluke o raspisivanju i održavanju ponovljenih lokalnih izbora u Doboju i Srebrenici.\nGrađani Doboja će za gradonačelnika i za odbornike u gradskoj Skupštini ponovo moći da glasaju u nedelju, 21. februara 2021. Izbori se provode na osnovu istih kandidatskih listi, piše Srpskainfo.\nPredsednik CIK BiH Željko Bakalar je rekao da su dobili obaveštenja iz Grada Doboja i Opštine Srebrenica u kojima piše da je lokalna vlast obezedila svoj deo novca za nove izbore.\n- Mi još nemamo informacija iz Ministarstva finansija BiH, kako bismo mogli da uputimo formalni zahtev prema Savetu ministara BiH – rekao je Bakalar.\nIsti dan 21. februara, građani Srebrenice ponovo izlaze na izbore za načelnika opšine i za Skupštinu opštine.\nSednica CIK je još u toku, a za odluke i raspisivanju ponovljenih izbora glasala su četiri prisutna člana CIK, od ukupno sedam. Dakle, većina za odluku već postoji.\nNAJAVIO I TUŽBU Lider SNSD: Ako ostane ovakav sastav CIK nećemo učestvovati na izborima 2022. godine\nSud BiH potvrdio odluku CiK: Građani Doboja i Srebrenice definitivno ponovo idu na izbore\nPodsećamo, 21. januara CIK je dobela odluku da, zbog kršenja Izbornog zakona BiH, poništi izbore na većini biračkih mesta u Doboju i Srebrenici. Sud BiH je 27. januara odbacio brojne žalbe na ovakvu odluku CIK.\nPrema Izbornom zakonu BiH, ponovljeni izbori treba da se održe najkasnije 14 dana od pravosnažnosti odluke CIK o poništavanju izbora. Na izborima koji su poništeni u Srebrenici je za načelnika opštine najviše glasova osvojio aktuelni načelnik Mladen Grujičić, a u Doboju Boris Jerinić, koji je tu funkciju takođe obavljao i u prošlom mandatu.\nCIK šalje supervizore\nZajedno sa raspisivanjem ponovljenih izbora u Doboju i Srebrenici 21. februara, CIK BiH danas je donela i instrukcije o postupku provođenja tih izbora.\nTe instrukcije sadrže dve važne odluke, od kojih prva glasi da će CIK BiH imati svoje ljude, supervizore koji će nadgledati izbore na svakom biračkom mestu na kome su izbori ponovljeni.\n– To su ljudi koji će biti na dan izbora na svim biračkim mestima i u zbornim komisijama – rekao je na sednici predsednik CIK BiH Željko Bakalar.\nSednica CIK BiH\n– Tako smo radili kada smo 2016. ponavljali lokalne izbore u Stocu – rekla je ona.\nDrugi važan deo instrukcija CIK kaže da članovi biračkih odbora na onim biračkim mestima u Doboju i Srebrenici, na kojima su izbori poništeni, nemaju pravo da provode nove izbore.\nTakođe, lokalnim izbornim komisijama je data sugestija da ispitaju mogućnost promena lokacija biračkih mesta. Kako je rečeno, to se posebno odnosi na Doboj gde je navodno zbog malih prostora na poništenim izborima zabranjen ulazak posmatračima svih političkih subjekata.\n"Pristupiti izradi novog izbornog zakonodavstva" Dodik poručio da CIK treba da podnese ostavku


Ruski TV kanal "VESTI 24" besplatno u Srbiji Ruski TV kanal “VESTI 24” besplatno u Srbiji – Personal magazin\nSrpske kablovske mreže od danas imaju mogućnost da besplatno preuzimaju signal ruskog informativnog televizijskog kanala “Vesti 24”, izjavio je glavni urednik tog kanala Dmitrij Mednjikov agenciji RIA Novosti.\n“Srbija će biti jedina zemlja u svetu gde nudimo informativni kanal besplatno”, rekao je on ruskoj agenciji u Beogradu, dodavši da kanal tu odluku smatra svrsishodnom.\nMednjikov je rekao da taj kanal namerava da na srpskom tržištu nastupi sa tehnološkim investicijama u visoke informacione tehnologije.\nIzražavajući spremnost ruske strane da pomogne srpskim partnerima tehnologijom i iskustvom u cilju sprovođenja zajedničkih projekata sa srpskim kompanijama, Mednjikov je izrazio očekivanje da će i radio program “Vesti-FM” za “neko vreme” moći da se emituje u Srbiji.\nAgencija RIA Novosti prenosi da je direktor Direkcije za međunarodne odnose Ruske državne televizijske kompanije Sergej Košljakov rekao je da će zajedno sa non-stop informativnim TV kanalom “Vesti 24”, srpskim partnerima biti ponuđen i signal ruskog satelitskog kanala “RTR Planeta”, uz “minimalnu i čisto simboličnu naknadu”.\nInfomrativni 24-časovni kanal vesti počeo je sa emitovanjem 1. jula 2006. godine i sada ga u Rusiji gleda oko 30 miliona ljudi.\nU Srbiji su do sada signal tog ruskog TV kanala mogli da preuzimaju samo gledaoci koji su imali satelitsku antenu.\nRuski TV kanal “VESTI 24” besplatno u Srbiji was last modified: May 20th, 2008 by Redakcija\nViše o polovine crnogorskih domaćinstava nema računar


Veljko Belivuk - 1\n01. 12. 2021 13:12\nBEOGRAD - U Tužilaštvu za organizovani kriminal završeno je saslušanje Veljka Belivuka, Marka Miljkovića i Nebojše Jankovića po zamolnici crnogorskog tužilaštva u okviru istrage koju protiv njih vodi zbog dva ubistva i jedne otmice.\nBelivuk i Miljković pred tužiocem 1. decembra\nBEOGRAD - Vođe organizovane kriminalne grupe Veljko Belivuk i Marko Miljković biće 1. decembra saslušani u Tužilaštvu za organizovani kriminal u Beogradu po zamolnici Crne Gore.\n23. 10. 2021 13:29\nBEOGRAD - Veljku Belivuku i drugim članovima njegove grupe produžen je pritvor za 30 dana, odlukom vijeća Posebnog odjeljenja Višeg suda u Beogradu za organizovani kriminal.\n15. 10. 2021 12:25\nKrivično vanpretresno vijeće Višeg suda u Beogradu potvrdilo je optužnice Tužilaštva za organizovani kriminal, koja je podignuta protiv Veljka Belivuka i drugih.\n23. 07. 2021 10:35\n23. 07. 2021 08:35\nBEOGRAD - Generalni sekretar Narodne skupštine Srbije Veljko Odalović ocijenio je da je očigledno da je Veljko Belivuk podučen kako da se brani od optužbi koje mu se stavljaju na teret i da je lakše da se sve prebaci na politički teren.\n22. 07. 2021 20:17\n12. 06. 2021 11:16\nBEOGRAD - Ministar unutrašnjih poslova Aleksandar Vulin izjavio je danas da kriminalne grupe kao što su grupa Veljka Belivuka i Radoja Zvicera mogu da destabilizuju čitave države.


Rusi uče srpski (video) - Sputnjik Srbija\n15:29 12 April 2021\nRusi uče srpski (video)\n14:13 31.10.2018 (osveženo 12:55 01.11.2018) Preuzmite kraći link\nU Ruskoj školi pri Ambasadi Rusije u Beogradu svečano je promovisan početak nastave srpskog jezika za učenike i profesore, projekat koji je realizovan uz podršku Filološkog fakulteta i kompanije NIS.\nReč je o nastavku saradnje između te ruske energetske kompanije i Beogradskog univerziteta kroz program „Energija znanja“, a pored uvođenja nastave srpskog jezika u Ruskoj školi u planu je da NIS sprovede adaptaciju jednog kabineta za ruski jezik na Katedri za slavistiku Filološkog fakulteta.\nRuski poklon srpskoj publici: „Kalašnjikov“ na balalajci (foto)\nPrema rečima direktora škole Nikolaja Senjika, srpski jezik će predavati profesori sa Filološkog fakulteta, ali i studenti master i doktorskih studija Katedre za slavistiku. Reč je, kako je objasnio, o fakultativnoj nastavi, budući da škola funkcioniše u okviru ruskog obrazovnog sistema, pa samim tim znanje dece neće biti ocenjivano.\nSvečanosti je prisustvovao ambasador Ruske Federacije u Srbiji Aleksandar Čepurin, koji je tom prilikom izjavio da je reč o istorijskom događaju, budući da je i on sam, kako je istakao, imao želju da pokrene inicijativu da ruska deca u školi pohađaju nastavu srpskog jezika.\nRuski ambasador Aleksandar Čepurin i generalni direktor NIS-a Kiril Tjudenjev na promociji početka nastave srpskog jezika za učenike\n„Nije ovde reč samo o pitanju organizacije, već o želji i dece i njihovih roditelja da oni uče srpski jezik i to kroz nastavu, a ne samo gledajući televiziju ili kroz druženje sa drugom decom. Mislim da se promenio pogled na celokupno pitanje, da je nastalo vreme da se uči srpski jezik. To je važan i politički pomak i znak da Rusija veću pažnju upućuje Srbiji“, naglasio je Čepurin.\nSa druge strane, direktor kompanije NIS Kiril Tjurdenjev, koji je takođe prisustvovao svečanosti, rekao je da je učenje stranog jezika kroz nastavu izuzetno pozitivna stvar, jer nemaju sva ruska deca u inostranstvu tu mogućnost.\n„Ja sam se rodio u Brazilu, pošto su moji roditelji tada živeli u toj zemlji, ali sam portugalski jezik naučio upravo gledajući televiziju i družeći se sa komšijama, jer u školi nisam imao mogućnost da ga učim kroz nastavu. Ali vi tu mogućnost imate i to će vam u životu jako puno koristiti. Taj jezik će sa vama ostati ceo život, tako da učite ga. Odnosi Rusije i Srbije su tradicionalno dobri i ostaće dobri, a ja sam dodatno srećan što je interesovanje za učenje srpskog jezika izuzetno veliko“, istakao je Tjurdenjev.\nUmetnički program na promociji početka nastave srpskog jezika za učenike\nGovoreći o samoj Ruskoj školi u Beogradu, njen direktor Nikolaj Senjik je naveo da nastavu trenutno pohađa 298 učenika, kao i da je reč o brojki koja nadmašuje kapacitete kojima škola raspolaže.\n„Učenika je više nego što imamo mesta, samim tim smo u poslednje vreme prinuđena da odbijamo prijave roditelja. Interesantno je da odnos ruske i srpske dece u školi 50 na 50 odsto, iako prioritet imaju deca koja imaju rusko državljanstvo“, zaključio je Senjik.\nnastava, učenici, srpski jezik, Ruska škola u Beogradu, Beogradski univerzitet, NIS, Aleksandar Čepurin, Srbija


Parlamentarni izbori u Crnoj Gori: "Početak kraja režima Mila Đukanovića" | Media Start Info\n14. avgusta 2020. 14. avgusta 2020. autor Dimitrije Andrejić\nPeti parlamentarni izbori u Crnoj Gori, od sticanja nezavisnosti 2006. godine, biće održani 30. avgusta.\nPad “popularnosti” aktuelnog predsednika Crne Gore Mila Đukanovića kao i Demokratske partije socijalista predstavlja konstantu od održanih prethodnih parlamentarnih izbora. Kao nikada do sada uzdrman je režim jednog od poslednjih autokrata na tlu Evrope i konačno možemo naslutiti kraj vladavini DPS-a i Mila Đukanovića.\nNajozbiljniji protivnik aktuelnom režimu jesu koalicije “Za budućnost Crne Gore” i koalicija koju predvode Demokrate. Ovakva konstitucija većeg dela opozicije u dve kolone predstavlja jedan promišljen potez opozicije jer će na ovaj način sa “nacionalnom” i “građanskom” kolonom biti dopadljiviji biračima i neće doći do prosipanja glasova. Takođe ovakvim zajedničkim nastupom opozicije, ona jasno pokazuje da partikularni ili partijski interesi ne mogu i nisu ispred interesa Crne Gore.\nKoaliciju “Za budućnost Crne Gore” čine Demokratski front, Prava Crna Gora, Socijalistička narodna partija, Narodni pokret, nestranačke ličnosti i to pretežno intelektualci i univerzitetski profesori, a na čelu sa profesorom Mašinskog fakulteta Zdravkom Krivokapićem. Vidimo da ovu koaliciju čine stranke okupljene oko nacionalne ideje, a ako uzmemo u obzir buđenje srpstva koje se trenutno dešava na tlu Crne Gore, koje nastaje kao reakcija na sve izraženiju srbofobiju u “Milovoj Crnoj Gori”, koaliciji “Za budućnost Crne Gore” predviđam dobar rezultat na predstojećim izborima.\nGrađansku kolonu na ovim izborima predstavlja koalicija koju okupljaju Demokrate, a nju čine Demos, Građanski pokret Nova levica, Društvo za istraživanje politike i političke teorije, kao i Partija penzionera invalida i restitucije. Nosilac liste je Aleksa Bečić. Dobar rezultat ovoj koaliciji može doprineti i već pomenuto “odvajanje” od nacionalne kolone, jer bi glasanje za zajedničku listu sa nacionalnom opcijom bilo neprihvatljivo većem broju glasača “građanske Crne Gore.”\nOno što je bitno spomenuti jeste moguće ujedinjenje ove dve kolone nakon izbora, kako bi se i konačno stavila tačka na autokratski režim u Crnoj Gori. Ovakvo ujedinjenje moguće je jer obe kolone imaju isti ili sličan stav o najbitnijim temama, pre svega imaju jedinstven stav po pitanju Srpske pravoslavne crkve, srpskom narodu, Kosovu i Metohiji.\nPomenuta Srpska pravoslavna crkva može imati ključnu ulogu na predstojećim izborima. Pre svega, “Zakon o slobodi veroispovesti” koji je podigao na noge čitavu Crnu Goru, ali i doveo do burnih reakcija dela javnosti u čitavom region, može biti koban po sadašnju vlast. Naime, ovim zakonom režim je praktično probudio možda uspavan nacionalizam kod brojnih građana Crne Gore i ne samo to, donošenjem ovog zakona otvorili su se sukobi i unutar Demokratske partije socijalista.\nNakon donošenja ovog zakona, svedoci smo brojnim istupanjima i isključenjima iz vladajuće partije. Poseban doprinos padu režima mogu dati izjave crkvenih velikodostojnika u kojima oni pozivaju da se ne glasa bilo koja opcija koja je spremna da održi “Zakon o slobodi veroispovesti” u životu. Sa tim u vezi veliki broj građana Crne Gore koji se izjašnjavaju kao Srbi ove izbore percipiraju kao izbor između očuvanja svetinja Srpske pravoslavne crkve ili njihovu predaju nekanonskoj, novostvorenoj Crnogorskoj pravoslavnoj crkvi. Ovakvo percipiranje izbora sigurno više donosi opoziciji, a kao argument toj tezi mogu se navesti svesaborne litije koje se u Crnoj Gori održavaju već duži vremenski period, a na kojima se vidi puno nezadovoljstvo građana Crne Gore aktuelnom vlašću.\nDeluje da se narod u Crnoj Gori probudio iz “zimskog sna” dugog 30. godina i da je konačno rešen da se oslobodi diktature jedne porodice.\nFoto: Skupština Crne Gore/\nTekstovi objavljeni u rubrici “Glas mladih – “MATT A.S.”” predstavljaju stavove autora tekstova i ne mogu se smatrati stavom Media Start Info portala.\nTagovi Crna Gora, Milo Đukanović, Parlamentarni izbori 2020, režim, SPC\nPrethodna vestOtkriće: Čitanje Brajevog pisma bez dodira\nSledeća vestAtelje 212 počinje sezonu u septembru premijerom „Dabogda te majka rodila“


Press Online :: Zdravlje :: Nije stvar u veličini, već u strukturi mozga / print=true\nNije stvar u veličini, već u strukturi mozga\nLjudska inteligencija zavisi manje od veličine mozga koliko od načina na koji je on strukturisan, zaključak je međunarodne naučne studije, predvođene istraživačima sa Bečkog univerziteta.\nNaučnici su dosad preuveličavali vezu između veličine mozga i intelektualnih sposobnosti čoveka, objasnio je Jakob Pitšing, stručnjak za kognitivne nauke i jedan od autora studije.\nZa ljudsku inteligenciju su daleko značajniji "raspored korteksa, srednjeg i malog mozga, kao i dobra veza između bele i sive materije", naveo je on i dodao da je sama veličina cerebralne mase manje važna.\nPitšing i njegov tim su analizirali 88 ranijih studija na tu temu, kojom je bilo obuhvaćeno 8.000 slučajeva, a svoje nalaze su objavili prošle nedelje u stručnom časopisu "Neuroscience & Biobehavioral Reviews".\nNaučnici su, takođe, ustanovili da muškarci, koji generalno imaju veći mozak od žena, nisu ničim dokazali da imaju naprednije kognitivne sposobnosti od lepšeg pola.\nUčesnici istraživanja čiji je mozak bio daleko veći od proseka pokazali su čak slabije rezultate na testovima inteligencije, napomenuo je bečki naučnik.\nKao dokaz da je struktura mozga najznačajnija, Pitšing je naveo primer kita koji, uprkos ogromnom mozgu, teškom devet kilograma, ne važi za preterano inteligentnu životinju.


KDF 07 novembar 2015\nSlužba fizikalne medicine i rehabilitacije „Jodna banja“ u Bečeju od 2. novembra ponovo radi punim kapacitetom.\n„Doktorica Biljana Ševo je završila specijalizaciju za fizijatra i od 2. novembra je počela da radi puno radno vreme u ’Jodnoj banji’“, rekla je v.d. direktora Doma zdravlja Kosana Nešić.\nFizijatar radi svakog dana pre podne od 7 do 14 časova, osim sredom, kada se rad sa pacijentima odvija od 12 do 19 časova. U „Jodnoj banji“ su rekli da su za novembar mesec popunjeni svi termini, jer je reč o ranije zakazanim pregledima, a da očekuju da će se do kraja godine situacija normalizovati i da od januara neće biti potrebno zakazivanje pregleda kod fizijatra.\nViše iz ove kategorije « Izmena sporazuma o plovidbi: Tisa postaje međunarodni plovni put\tJuče su u pokrajinskoj vladi uručena su priznanja „Dr Đorđe Natošević“: Nagrađena je i škola „Zdravko Gložanski“ iz Bečeja »


Tag / Nikola Karabatić / Vesti online\nKarabatić najavio kraj reprezentativne karijere\nFrancuski rukometaš, poreklom iz Srbije, najavio je da će posle Olimpijskih igara u Tokiju 2020. godine završiti reprezentativnu karijeru.\nRukometna reprezentacija Francuske osvojila je bronzu na Svetskom prvenstvu pobedom nad jednim od domaćina Nemačkom rezultatom 26:25.\nPogibeljni start Karabatića (VIDEO)\nU derbiju rukometne Lige šampiona PSŽ je pobedio poljski Kielce - 30:29, ali je meč ostao u senci oštrog starta najboljeg igrača današnjice, Nikole Karabatića.\n17:34 >> 20:11\nSrbin mora u zatvor zbog klađenja, Karabatići se izvukli\nNekadašnji rukometni reprezentativac Srbije Mladen Bojinović osuđen je u Francuskoj na četiri meseca zatvorske kazne zbog nameštanja rezultata!\nSamo za ženske oči: Braća Karabatić k'o od majke rođeni\nFrancuski rukometaši Nikola i Luka Karabatić obanžili su se u humanitarne svrhe, a fotografije koje su se pojavile na društvenim mrežama oduševile su lepši pol.\nSrbin izbegao zatvor, Karabatić se izvukao sa smešnom novčanom kaznom\nTresla se gora, rodio se miš! Posle trogodišnjeg skandala oko nameštanja utakmice, rukometaši tada francuskog šampiona Monpeljea prošli su samo sa blagim novčanim kaznama.\nKarabatić napustio Barselonu\nRukometna revolucija: Za Karabatića odšteta dva miliona evra!\nKarabatiću tri, Bojinoviću šest meseci zatvora?\nBivši igrači Monpeljea Mladen Bojinović i Nikola Karabatić suočeni su za zatvorskom kaznom zbog nameštanja rezultata, prenosi "L'Ekip".\nMaltretiraju urednicu bosanske TV zbog "zbližavanja sa Srbima"\nUrednica emisije "Intervju 20" na BHT1 Sanela Prašović Gadžo dobila je preteće poruke preko Fejsbuka zbog toga što se "zbližava sa Srbima".\nNišlija najbolji rukometaš planete u 2014.\nFrancuski reprezentativac Nikola Karabatić proglašen je za najboljeg rukometaša planete u 2014. godini, objavila je Svetska rukometna federacija (IHF).\nSenzacija u Kelnu: Flensburg sa Kilom za evropsku titulu!\nEkipa bivšeg srpskog selektora Ljubomira Vranješa je dostigla nedostižno u polufinalu završnog turnira u Kelnu i zakazala nemački derbi u finalu sa Kilom, koji je savladao Vesprem u prvom...


Dodik: Razmišljam o otvaranju predstavništva RS-a u Sarajevu – Informer\nPredsjednik Republike Srpske /RS/ Milorad Dodik rekao je da u Sarajevu i OHR-u sjede glavni prekršioci Dejtonskog mirovnog sporazuma, zbog čega se, kako je rekao, odavno razmišlja o otvaranju predstavništva RS u Sarajevu.\nDodik je istakao da su priče o rekonstrukciji Vlade RS najobičnije spekulacije i da Vlada uživa njegovu punu podršku.\n“Učinili smo ogromne napore da pojačamo ekonomsku aktivnost u RS i mogao bih da nabrajam niz stvari, ali je činjenica da ima i loših stvari. Negativni efekti ekonomske krize su izraženiji na ekonomiji kao što je naša, koja se oporavlja, koja je izašla iz rata, koja nikada nije imala akumulirane rezerve i koja nikada kroz istoriju nije podržana imperijalističkim aktivnostima“, rekao je Dodik za “Pres RS”.\nKao najznačajniji unutrašnji politički problem RS Dodik je naveo “zloupotrebu Vijeća naroda RS koje na svaku odluku Narodne skupštine ulaže veto”.\n“Vijeće naroda nije dejtonska kategorija i razmišljamo ili o redefinisanju njegove uloge ili o traženju mehanizama za njegovo ukidanje”, istakao je Dodik.\nGovoreći o formiranju vlasti na nivou BiH Dodik je rekao da će se BiH, ukoliko nastavi da funkcioniše pod pritiskom, pretvoriti “u lešinu koju neće moći da oživi nikakav kiseonik međunarodne zajednice“.\n“BiH je prema Dejtonu državna zajednica sastavljena od dva entiteta i tri konstitutivna naroda i mi to ne sporimo. Prema Dejtonu, BiH ima samo šest zajedničkih institucija, a danas ima 87 i pretvorila se u aždaju koja bi sve da uvuče u svoju utrobu u Sarajevu! Mi smo zato da se poštuje Dejton, odnosno teritorijalni integritet BiH, njen međunarodni subjektivitet i njena unutrašnja organizacija“, rekao je Dodik.\nOn je naglasio da je svojevremeno (lider PDP-a) Mladen Ivanić pristao da se RS-u oduzme fiskalni suverenitet što je, kako je rekao, najkatastrofalnija odluka po RS od Dejtona, te da je upravo zahvaljujući tome “od BiH napravljena aždaja koja danas ima 22.000 zaposlenih sa visokim platama“.\nNa pitanje koliko je realna priča da (predsjednik SDP-a) Zlatko Lagumdžija ima kao plan ekonomskog iscrpljivanja RS i neprodate “BH telekom” ili mostarski “Aluminijum” kao svojevrsne adute, Dodik je rekao da prodaja “BH telekoma” ne može pomoći FBiH da zakrpi rupe koje su napravili, a da je bivši federalni ministar finansija nedavno govorio da je FBiH pred bankrotom.\nDodik je rekao da u međunarodnoj zajednici ima raznih idiota koji po svijetu šire priču da ovdje caruju kriminal i korupcija.\n“Ne kažem da nema korupcije i kriminala, ali moraju da poštuju rezultate rada naših institucija. Trebinje je prije nekoliko godina bilo glavno tranzitno područje za šverc droge, a to je sada suzbijeno u velikoj meri. Banjaluka je miran grad, Istočno Sarajevo je danas miran grad, ali oni to ne žele da vide i ne prestaju da proturaju razne priče i vrijeđaju ljude”, istakao je Dodik.\nUbijen jedan od sinova Moammera Gaddafija


Na aerodromu u Mumbaju uhapšen jer je krijumčario živi ljudski embrion - Neverovatna Indija\nNaslovna Video Na aerodromu u Mumbaju uhapšen jer je krijumčario živi ljudski embrion\nNa aerodromu u Mumbaju uhapšen jer je krijumčario živi ljudski embrion\nNa aerodromu u Mumbaju, u Indiji, uhapšen je Malezijac kod koga je pronađen živi ljudski embrion u kanisteru, sakrivenom u njegovom prtljagu, javio je danas britanski Bi-Bi-Si. Muškarac je priznao da nije bio prvi put da je krijumčario ljudski embrion u Indiju, a istraga je indijske zvaničnike odvela do najbolje klinike za veštačku oplodnju u gradu.\nKlinika je žestoko negirala umešanost, navodeći da se radi o podmetanju, pošto je uhapšeni muškarac rekao da je nosio embrion na kliniku dok ga je ispitivala predstavnica Direktorata za prihode obaveštajne službe (DRI) Rebeka Gonsalves, saopšteno je juče iz suda u Mumbaju, navodi BBC.\nDnevnik Tajms of Indija javlja da veliki broj tekstualnih poruka potkrepljuje tvrdnje uhapšenog muškarca 16. marta na aerodromu u Mumbaju i istrage o mogućem postojanju krijumčarskog lanca.\nDr Goral Gandi, koja vodi kliniku u Mumbaju, tvrdi da to nije tačno i svoj iskaz pred sudom izneće u petak.\nU Indiji je zakonom zabranjen uvoz ljudskih embriona, bez dozvole Indijskog saveta za medicinska istraživanja, dok je poslednjih godina veštačka oplodnja postala veoma popularna u toj azijskoj zemlji.\nPrethodni tekstIndijci otišli – srpska fabrika opet traži kupca\nSledeći tekstOstavlja bez daha: indijska glumica u providnoj haljini (foto)


E-commerce SEO: Optimizacija online prodavnica – SEO Brainiac\nRazvojem interneta, ali i različitih sistema naplaćivanja poput PayPal-a, online shopping je kako u svetu tako i kod nas u konstantnoj ekspanziji. U poslednje vreme, sve češće možemo videti vesti kako se smanjuje broj klasičnih prodavnica, kao posledica sve veće online kupovine. I to je veoma razumljivo. Online prodavnice imaju mnogo prednosti: mogućnost kupovine u istom trenutku kada ste nešto poželeli da kupite, ušteda vremena, mogućnost da u kratkom roku uporedite cene sa više različitih izvora. Sa druge strane, samim prodavnicama je takođe isplativije. Nisu im potrebni lokali, dovoljno im je samo skladište i dostava (što povlači i manje zaposlenih), kao i 24-časovno radno vreme.\nIpak, trenutno zbog nepoverenja u online kupovinu, kao i zbog nerešenog pitanja naplate preko PayPal-a u devizama, domaće E-commerce tržište još uvek nije dovoljno razvijeno, što je kako mana sa jedne strane, tako i prilika za sve one koji žele da se upuste u E-commerce biznis.\nOptimizacija online prodavnica ipak ima nekoliko specifičnosti, koje je razlikuju od optimizacije blogova, biznis prezentacija ili novinskih portala:\nJedan od poslednjih potvrđenih faktora za rangiranje je i SSL sertifikat, odnosno https verzija sajta. Prelazak na https pomoći će vam da se bolje rangirate. Pored toga, Google Chrome je počeo da upozorava na “nesigurnu” konekciju ukoliko pokušate da se ulogujete na sajt koji nema SSL sertifikat. Poslednje što želite jeste da neko vašem kupcu kaže da je nešto na vašem sajtu nesigurno.\nUpravo na ovu temu je na konferenciji E-trgovina, pričao naš tehnički seo specijalista Dragan Grubački, čiju prezentaciju možete pogledati ovde:


Saveti za izbor smeštaja na putovanju - Putuj Sigurno\nSaveti za izbor smeštaja na putovanju\nPutujSigurno » Magazin » Saveti za izbor smeštaja na putovanju\nJedno od ključnih pitanja prilikom rezervacije putovanja jeste smeštaj. Izbor smeštaja zavisi od brojnih faktora kao što su raspoloživi budžet, afiniteti, broj ljudi koji putuje sa vama i slično. Sigurno nećete gledati isti tip smeštaja za porodično i solo putovanje. Kada, na primer, putujete sa decom na more, važna vam je opremljenost sobe ili apartmana, dok je za solo putovanje najvažnija lokacija.\nNaravno, u skladu sa vašim platežnim mogućnostima, odlučićete se za hotel različite kategorizacije, hostel, stan ili pansion. U nastavku teksta nalaze se saveti za izbor smeštaja na putovanju, koji će vam pomoći da lakše pronađete adekvatan objekat u kome ćete odsesti, ali i da saznate o čemu treba voditi računa pre nego što potvrdite rezervaciju.\nŠta je važno proveriti pre potvrde rezervacije?\nPrva faza u izboru smeštaja je opšte istraživanje. Na Gugl mapama otvorite prikaz mesta u koje putujete. Na osnovu njih zaključićete gde se nalaze objekti koji su od ključnog značaja kada je u pitanju vaše interesovanje i interesovanje vaših saputnika. Proverite gde su plaže ako idete na letovanje, gde su staze ako idete na skijanje, gde je centar grada ako idete na city break turu gde se održava konferencija ukoliko idete na poslovni put itd. Zatim na sajtovima za pretragu smeštaja podesite parametre koji će suziti izbor u skladu sa vašim kriterijumima. Pre svega, unesite naziv mesta u koje putujete, period boravka i broj putnika. Pogledajte koliko je objekata dostupno u periodu vašeg putovanja. Podesite prikaz po parametru koji je najbitniji za vas: ceni, preporuci, udaljenosti od centra. Ako želite dodatno da suzite pretragu, podesite cenovni rang, recenzije, sadržaje, kategorizaciju i sve ostalo što smatrate bitnim.\nDruga faza pre same potvrde rezervacije je analiza smeštaja koje ste izdvojili kao poželjne. Kada vam se čini da neki smeštajni objekat odgovara vašim kriterijumima, ubacite ga u uži izbor. Između nekoliko smeštaja izabraćete onaj koji ima najbolji odnos cene i kvaliteta, sadržaje i lokaciju koji vam odgovaraju. Pogledajte na mapama gde se tačno nalazi, kakva je saobraćajna povezanost, da li ima parking (ako dolazite autom) ili organizovan prevoz od aerodroma i do njega (ako dolazite avionom). U okviru smeštaja detaljno proverite i sobu, studio ili apartman za koji ste se odlučili: da li ima kupatilo i kako je opremljeno, kakvi su kreveti (double room – soba sa bračnim krevetom, twin room – soba sa odvojenim krevetima), ima li terasu, kako je orjentisan u odnosu na lokaciju (garden view – pogled ka dvorištu, street view – pogled ka ulici, sea view – pogled ka moru).\nSaveti za izbor smeštaja u inostranstvu\nKada se odlučite da odmor provedete u inostranstvu, saveti za put su ono što najčešće pretražujete na internetu. Informacije o samoj destinaciji, atrakcije koje možete obići, jela koja možete probati, specifičnosti kulture, ali i iskustva iz prve ruke, nešto su što svaki turista voli da pročita. Kada putujete uz posredstvo turističke agencije, obično imate vodiča na putovanju ili predstavnika agencije na samoj destinaciji, kojima se možete obratiti za pomoć. Međutim, kada organizujete putovanje u sopstvenoj režiji, vaši najbolji prijatelji biće blogovi, Gugl mape, društvene mreže i drugi kanali na kojima možete doći do zlata vrednih informacija.\nSaveti za izbor smeštaja u inostranstvu biće vam potrebni bez obzira na to da li ste uplatiti aranžman u nekoj agenciji ili sami tragate za smeštajnim objektom. Osim detaljnog opisa, pogledajte slike smeštaja. Slike na sajtovima smeštaja i posredničkim sajtovima za rezervacije nisu uvek verodostojne. Ukucajte na Guglu naziv smeštaja i idite na “images”. Pogledajte fotografije koje su napravili putnici koji su tu već odsedali. Takođe, potražite ih na društvenim mrežama. Prelistajte slike u kojima su tagovani i dobićete realniji prikaz onoga što vas očekuje.\nČitajte recenzije, ali se nemojte slepo voditi njima. Neki ljudi će napisati da je smeštaj loš samo zbog nedovoljne opremljenosti kuhinje escajgom. Ako vi nećete jesti u smeštaju, taj podatak vam nije relevantan. Obratite pažnju na kritiku koja se ponavlja, a u vezi je sa čistoćom, bukom, problemima poput nestajanja tople vode i slično. Za sve sumnje koje imate, pišite direktno smeštaju. Pitajte ono što vas zanima, od parkinga do kvadrature sobe. Ljudi na letovanje nose puno stvari, naročito ako putuju sa decom. Proverite da li ima mesta da možda budu uneti оrmari od platna ukoliko smatrate da nećete moći da se popakujete u postojeće, da li ima mesta za prenosni krevetac i igračke koje ste poneli za mališane itd.\nSaveti za izbor smeštaja na putovanju kroz Srbiju\nOni koji žele da provedu odmor u Srbiji, saveti za izbor smeštaja od ljudi iz okoline biće im od velike važnosti. Preporuka je i dalje najjače marketinško oružje, jer ljudi zaista vole informacije iz prve ruke. Ukoliko se pitate gde da odsednete u Nišu, da li da odaberete privatni smeštaj ili hotel na Tari, Divčibarama ili Kopaoniku, posavetujte se sa svojim prijateljima i poznanicima. Sigurno je neko već bio u tom mestu i može vam dati korisne informacije.\nKao i pri izboru smeštaja u inostranstvu, najbitnije je biti realan u očekivanjima. Ne možete očekivati da za nisku cenu dobijete luksuzan smeštaj, ali ono što definitivno imate pravo tražiti je čistoća i sigurnost. Izbor smeštaja u Srbiji je lakši zbog nepostojanja jezičke barijere i brzog telefonskog kontakta. Uvek možete pozvati vlasnika smeštaja ili recepciju i raspitati se o svemu što vas zanima.\nKada se vratite s puta, podelite svoje iskustvo sa drugim ljudima. Osoba kojoj su potrebni saveti za izbor smeštaja na putovanju će videti vašu recenziju, ocenu koju ste dali smeštaju i možda ćete mu baš na taj način ulepšati odmor.\nAutor: Miloš Božilović | Objavljeno: 19.04.2022. | Ažurirano: 19.04.2022.


TotalCar.rs » MINI oficijelno vozilo Lovefesta u Vrnjačkoj banji\n0 komentara 4525 pregleda\nLovefest, tradicionalni muzički festival iz Vrnjačke Banje, ove godine biće održan od 3. do 5. avgusta na čak deset lokacija u gradu. Festival koji je do 2012. promovisao mlade izvođače elektronske muzike iz Srbije od ove godine dodatno afirmiše umetnike kroz osam novih zona. Prve festivalske večeri na glavnoj bini muzičke zone nastupiće James Zabiela, jedan od najvećih DJ-eva današnjice. Zabiela na Lovefest donosi energiju Ibice i letnje zabave. Iste večeri pred publikom će nastupiti i nemački DJ Alex Niggemann i beogradski DJ Miloš Pavlović. Drugi dan festivala, headliner na glavnoj Tuborg bini muzičke zone biće poznati danski DJ Noir. Poslednje festivalsko veče je kao i prethodnih godina posvećeno domaćoj muzičkoj sceni – Darkwood Dub, Sinestezija, MVP i S.A.R.S.\nLovefest je muzički festival koji se od 2007. godine svakog leta održava na letnjoj pozornici u Vrnjačkoj Banji u organizaciji udruženja građana „Lovefest Vrnjačka Banja“. Tokom godina na festivalu su nastupili neki od najpoznatijih imena iz sveta elektronske muzike – Marshall Jefferson, Good Groove, Martin Ten Velden, Danism, Silicone Soul, Gramophonedzie, Darko Rundek i mnogi drugi.\nDa li su vozači skupih automobila arogantniji, i šta o tome kažu istraživanja?


Star look 07.04.2014. - 12:26h Autor: Story.rs\nFoto: Tori Speling / Instagram\nZbog suprugovog neverstva i finansijskih problema, glumica Tori Speling se već mesecima izgladnjuje.\nOtkad je u decembru prošle godine saznala da joj je suprug bio neveran, glumica koja se proslavila ulogom Done u seriji Beverli Hilsu, Tori Speling, već nekoliko puta bila je u bolnici na lečenju zbog iscrpljenosti.\nDizajnerka nazvala proizvod po anoreksiji, više pročitajte OVDE.\nKako bi spasila brak, Tori je supruga Dina Mekdermota poslala na lečenje od zavisnosti o seksu, a usled finansijske krize koja je zadesila, pristala je i da snimi rijaliti šou o njegovom lečenju i preljubama.\nKako prenose strani mediji, Din ne samo da ju je varao sa ženama već i sa muškarcima, zbog čega se Tori susrela sa poremećajem ishrane. Glumica, koja je visoka 170 centimetara, za četiri meseca spala je na samo 42 kilograma,a na rubu anoreksije bila je i 2009. godine kada je imala 45 kilograma.\nNjujork protiv anoreksije, više pročitajte OVDE.\n- Puca pod pritiskom, a kad je zabrinuta, ne jede. Dinova prevara opet je aktivirala njene probleme s ishranom - rekao je prijatelj blizak glumici i dodao kako je najviše zabrinuta za decu - šestogodišnjeg Lijama, petogodišnju Stelu, dvogodišnju Heti i jednogodišnjeg Fina, kojima i dalje ne uspeva da objasni zašto otac više ne živi sa njima.\nAnđelina Džoli se izgladnjuje, ali zbog drugih razloga, ona se naime hrani samo sa zrnevljem, više pročitajte OVDE.


Jelena Pronić\t 24.02.2021. 07:00h 09:00h\nPotresno filmsko ostvarenje reditelja Predraga Gage Antonijevića „Dara iz Jasenovca“ o stravičnim stradanjima u ustaškim logorima u NDH, među kojima je bilo i mnogo srpske dece, dotaklo je mnoga srca, a nakon više od sedam decenija u fokus ponovo stavilo velike zločine. Ustaše su jedine na svetu napravile logor isključivo za decu, gde su mučili i ubijali najmlađe! A nedavno su Hrvati na mestu gde su mališani stradali napravili - vrtić!\nPredsednik Srpskog narodnog veća Milorad Pupovac kaže za Kurir da je zgrada u kojoj je bilo zapovedništvo logora Jasenovac i sedište ozloglašenog zapovednika Maksa Luburića srušena i na tom mestu napravljena je nova, u kojoj je sada dečji vrtić.\nfoto: Opcina Jasenovac\nPredsednik Saveza Srba u regionu Miodrag Linta rekao je za Kurir da je obdanište na tom mestu jedan od brojnih primera najdubljeg vređanja srpskih žrtava i samo još jedan u nizu pokušaja zatiranja kulture sećanja genocida nad srpskim narodom u Jasenovcu i NDH.\n- U Hrvatskoj vlada radikalni revizionizam i nema spremnosti za suočavanje sa ustaškom, zločinačkom prošlošću. NDH se smatra istinskom državom, ustaše borcima za slobodu, a ne ratnim zločincima i ubicama dece. Jasenovac, najveću fabriku smrti na Balkanu, nazivaju radnim logorom, što je znak da Hrvatska nije moderna i demokratska država.\nIstoričar Srđan Cvetković ističe da mu informacija da je na teritoriji bilo kog logora moglo biti napravljeno obdanište zvuči neverovatno.\n- Jedini u Evropi su ustaše na prostoru NDH imali logor u kome su stradala deca, u Jasenovcu su vršeni monstruozni zločini ne samo prema najmlađima već i prema drugim narodima. Nisam čuo za to, ali skandal bi bio i da je vrtić napravljen i na nekoj ledini, i mislim da je loša simbolika da bilo gde na teritoriji logora bude obdanište - kazao je Cvetković za Kurir.\nNA VRTIĆU PISALO „ZA DOM SPREMNI“\nDa skandal bude veći, 2016. Hrvati su postavili spomen-ploču poginulim pripadnicima oružane formacije HOS-ovcima u središtu Jasenovcu, na kojoj se nalazio ustaši pozdrav „Za dom spremni“.\n- Ploča s pozdravom „Za dom spremni“ u Jasenovcu postavljena je na zgradi dečjeg vrtića, na zgradi gde je nekada bilo zapovedništvo logora Jasenovac i Luburićevo sedište - kazao je predsednik Srpskog narodnog veća Milorad Pupovac na jednoj od komemoracija u Jasenovcu.\nIpak, 2017. ta ploča je odneta sa tog mesta i postavljenja na spomen-obeležje Trokut u Novskoj.\nJasenovacDara iz JasenovcafilmDiana BudisavljevićlogorMaks LuburićvrtićobdaništeMilorad PupovacSrđan CvetkovićPredrag Gaga Antonijević


Vučić: Razgovarao sam sa Gojković, sednica parlamenta možda sledeće nedelje - European Western Balkans\nBEOGRAD – Predsednik Srbije Aleksandar Vučić izjavio je danas da datum održavanja naredne sednice parlamenta zavisi od epidemiološke situacije ali da, ukoliko se to nastavi ovim tempom, on očekuje da će to biti u ponedeljak 27. aprila ili utorak 28. aprila, prenosi Danas.\n„Što se tiče Skupštine, to pitajte (predsednicu parlamenta) Maju Gojković. Razgovarali smo ranije, možda u ponedeljak, možda u utorak, ali to zavisi i od epidemiološke situacije. Ako ide ovim tokom, onda je to moguće tada“, izjavio je Vučić i dodao da je moguće da se sednica parlamenta održi uz prisustvo najmanjeg potrebnog broja predstavnika administracije, policije i ostalih službi.\nPrethodno je predsedavajuća Delegacijom Evropskog parlamenta za Srbiju Tanja Fajon pozvala vlasti država Zapadnog Balkana da omoguće rad parlamenata tokom pandemije COVID-19.\n“Pozivam vlasti država Zapadnog Balkana da osiguraju ustavnu ulogu parlamenata u nadgledanju mera preduzetih za borbu protiv COVID-19. Suspendovanje demokratije nije opcija u ovim teškim vremenima”, napisala je Fajon na Tviteru.\nU reakciji na tvit Tanje Fajon, izvestilac Evropskog parlamenta za Srbiju Vladimir Bilčik napisao je da Evropski parlament nastavlja da prati razvoj događaja na Zapadnom Balkanu.\n“U ovim vremenima krize bez presedana, od ključnog je značaja da parlamenti država kandidata nastave da igraju svoje ustavne uloge”, napisao je Bilčik.\nVučić: O izborima sa strankama sa kojima je razgovarao\nVučić je izjavio da će o datumu i načinu održavanja izbora prvo da razgovara sa političkim strankama sa kojima je imao ranije razgovore i to pre ukidanja vanrednog stanja“ i naveo da će ih o tome obavestiti kada se steknu uslovi.\n“Da se dogovorimo oko svega, da se dogovorimo da Republička komisija, možda dan, dva ili pet sačeka po okončanju vanrednog stanja pa da tek onda krenu da teku izborne radnje“, izjavio je Vučić i dodao da o izborima i političkim protivnicima ne želi sad da govori i dodao su “izbori tu, izborna pravila su jasna i svako ko želi da učestvuje nek učestvuje“.\nCOVID-19Evopski parlamentNarodna skupštinaTanja FajonVladimir Bilčik


ODBIJEN PREDLOG VAŠINGTONA ZA KOSOVO: Priznajte ih, pa zamolite nas za ulaz u EU i NATO\nVašington traži kapitulaciju i nudi ulaz u NATO\n13:10 - 17 Feb 2019\nSrbija neće prihvatiti perfidni predlog Amerike da prizna Kosovo, koji je licemerno, u svojoj čestitki predsedniku Aleksandru Vučiću za Dan državnosti, ispostavio njegov kolega iz SAD Donald Tramp. Kako prenose izvori "Novosti", ovaj poziv iz Bele kuće, kao i skandaloznu platformu koja je usvojena u Prištini, naša strana vidi kao sinhronizovanu akciju kako bi se Srbija praktično dovela na tanak led - da do kraja godine prizna lažnu državu a da joj se zauzvrat ponudi ubrzani put u EU i otvorena opcija pridruženja NATO.\nDa su naša nadanja o nekakvoj promeni stava SAD samo pusti snovi, nagovestilo je i nedavno pismo američkih zvaničnika Prištini u kome se upotrebljava ista formulacija kao iz Trampove "čestitke". Obe ove pošiljke oslanjaju se na zakulisna očekivanja da Beograd bude presrećan ako Ramuš Haradinaj ukine takse, što bi nam se predstavilo kao veliki ustupak, a da mi zatim pristanemo na razradu obavezujućeg pravnog sporazuma o međusobnom priznavanju. Naravno, pritom bi se zaboravilo da Albanci već više od pet godina nisu ispunili niti jednu obavezu iz Briselskog sporazuma, a jedna od ključnih je formiranje Zajednice srpskih opština.\n- Iako je na stranama da postignu dogovor koji obe mogu da podrže, smatramo da bi uzajamno priznavanje trebalo da bude centralni element trajne normalizacije odnosa. Takav istorijski dogovor, sa uzajamnim priznavanjem u svojoj suštini, izgradio bi put za ciljeve evrointegracije Srbije i ekonomski rast.\nJasno je da su se, posle usvajanja prištinske platforme za nastavak dijaloga sa Beogradom, briselski pregovori o normalizaciji odnosa, što se srpske strane tiče, našli dalje od mrtve tačke na koju su ih "odgurnule" takse uvedene na srpsku robu pre tri meseca.\nDokument usvojen u Prištini u stvari je platforma protiv dijaloga - stav je srpskog državnog vrha, koji je predsednik Aleksandar Vučić preneo i evropskoj posrednici u dijalogu Federiki Mogerini u telefonskom razgovoru. Vučić je Mogerinijevoj ponovio stav da dijalog može biti nastavljen samo ukoliko Priština ukine takse na srpsku robu.\n- Bilo bi poštenije da kažu da nisu za dijalog uopšte, jer ono što su napisali ne ostavlja prostora za kompromis - preneo je predsednik visokoj predstavnici EU.\nPovodom "crvenih linija" Prištine, koje podrazumevaju priznavanje jednostrano proglašene kosovske nezavisnosti, ukidanje Rezolucije 1244 i osnivanje suda za zločine koje su na KiM navodno počinili Srbi, ministar spoljnih poslova Ivica Dačić, za "Novosti", kaže:\n- Usvajanjem platforme albanska strana je do kraja ogolila svoju politiku, kojoj je cilj da se ponizi Srbija i da od nastavka dijaloga ne bude ništa. Oni koji su na bestijalne načine ubijali Srbe, njima nelojalne Albance i Rome, i koji su već dve decenije izvan domašaja sudova i pravde, sada bi da osnivaju nove tribunale za naše vojnike i policajce, da nam obračunavaju ratnu odštetu, i kao krunu svega toga traže nam da priznamo lažnu državu.\n- A nama se maglovito kao veliki ustupak nudi navodno povlačenje takse. U toj farsi nećemo učestvovati, a platformu mogu da okače mačku o rep - naglašava Dačić.\n- Navikli su da od Srbije dobiju sve a da ne daju ništa. Sve teže se nose sa Aleksandrom Vučićem, koji ponižavanje Srbije ne dozvoljava. Nezavisnost je sve dalja, a sud za ratne zločine sve bliže. Tzv. platformom pokušavaju da dijalog učine nemogućim, ali da za to okrive Srbiju. To je isti scenario koji su primenili i u Rambujeu - rekao je Vulin za "Novosti".\nRAMA: KOSOVO JE DEO ALBANIJE\nUNIJA između Albanije i Kosova nije "plan B", već "plan A", i ovu uniju u 21. veku ne zamišljam kao folklorni čin - rekao je Edi Rama, premijer Albanije, dodajući da je za njega Kosovo deo Albanije, a da su ostalo pitanja Ramuša Haradinaja, reagujući tako na nedavnu poruku Haradinaja upućenu Tirani - da se ne meša u unutrašnje poslove Prištine.\nPrenoseći ove Ramine reči, grčki portal "Prototema" izveo je zaključak da to znači da ovo ujedinjenje ne bi bilo samo kulturno ili jezičko, nego suštinsko i političko. Takođe, "Prototema" ocenjuje i da ove izjave albanskog premijera mogu dovesti do nepoznatih posledica za ceo region Balkana.


Moderni modularni data centar za Visoko sudsko i tužilačko vijeće BiH - KING ICT\nOsigurati maksimalnu pouzdanost i sigurnost\nservisa, uz visoku dostupnost i brzinu obrade\npodataka Pravosudnog sistema.\nIzgradnja savremenog data centra prema\nstandardima i u skladu sa specifičnim\nPouzdana usluga u smislu pouzdanosti\nservisa, pohrane i zaštite podataka uz\nistovremeno postignut visok nivo\ndostupnosti i brzinu pružanja usluge.\nU 21. vijeku digitalizacija pravosuđa glavni je temelj dugoročne održivosti i sigurnosti pravosudnog informacionog sistema koji je u skladu s međunarodnim normama. U saradnji sa IT odjelom VSTV BiH izgradili smo savremeni data centar koji će pridonijeti stvaranju efikasnog i brzog informaciono-komunikacionog pravosudnog sistema u službi građana.\nVisoko sudsko i tužilačko vijeće BiH nezavisna je institucija čiji je cilj uspostava i očuvanje nezavisnog, efikasnog i odgovornog pravosuđa u BiH.\nOvo zakonodavno Vijeće obavlja niz zakonom utvrđenih nadležnosti, koje obuhvataju: imenovanje sudija, tužilaca i stručnih saradnika, disciplinsku odgovornost nosilaca pravosudnih funkcija, pravosudnu upravu i statistiku, budžete pravosudnih institucija, nadzor nad stručnim usavršavanjem i uvođenje informaciono-komunikacionih tehnologija u pravosuđe.\nNajveći broj funkcija koje proizlaze iz nadležnosti VSTV-a BiH su podržane IT servisima. Pored toga, zaposleni u stotinu pravosudnih institucija u BiH svakodnevno koriste IT servise obuhvaćene Pravosudnim informacionim sistemom koji VSTV BiH razvija i održava. Uspostavu novog data centra koji može odgovoriti potrebama više od 5000 korisnika pravosudnog informacionog sistema omogućena je uz podršku donatora – Evropske unije i Kraljevine Švedske.\nU saradnji s IT odjelom Vijeća izgradili smo novi data centar koji je prije svega pouzdan, siguran i efikasan kako bi uspješno odgovorio na zahtjeve više od 5000 korisnika pravosudno-informacionog sistema. Novi data centar opremljen je sistemom poslovne inteligencije koji proaktivno pomaže predsjednicima sudova kao i glavnim tužiocima, a daljnjim poboljšavanjem sistem će pridonijeti stvaranju jednostavnijeg i pristupačnijeg sudstva građanima BiH.\nPogodnosti za korisnika:\nfizička sigurnost opreme – data centar izgrađen je po strogim pravilima struke, uz osiguranu zaštitu od požara, poplava i drugih nepogoda\nsigurnost i nadzor podataka – s obzirom na osjetljivost podataka kojima se raspolaže, njihova pohrana i zaštita izuzetno su važni\nvisoka dostupnost i pouzdanost servisa – upotrebom najboljih praksi i najsavremenijih tehnologija su podignuti na najviši nivo\nIzgradnja savremenog data centra prema standardima i u skladu sa specifičnim zahtjevima naručioca.\nRekonstrukcija objekta sa dodatnim prostorijama (skladišta opreme, sobe operatera) te izgradnja data centra u skladu sa EN 1047, 50600 i 50173 normama. Po izvršenoj implementaciji uspješno odrađen tehnički prijem od strane ovlaštenih institucija kao potvrda kvaliteta izvedbe.\nPrilikom izgradnje data centra obuhvaćeni su:\nrekonstrukcijski građevinski radovi radi formiranja odgovarajućih prostorija u skladu sa sadašnjim i budućim potrebama servisa naručioca\nmodularni sigurnosni IT kavez (sigurna soba) za zaštitu visoko kritične IT opreme u skladu sa normom EN 1047-2\nkompletni elektrotehnički radovi izvedbe instalacija s razvodnim ormarima , dizel električnim agregatom, redundantnim modularnim elektro razvodom povezanim na modularne redundantne sisteme neprekidnog napajanja (UPS) – 2N+1 klasa 4 prema EN50600\nradovi izvedbe cjelokupnog sistema hlađenja i automatike upravljanja istim, koji podrazumijeva kompletne mašinske instalacije hlađenja, klimatizacije, s vanjskim visoko efikasnim rashladnim jedinicama te unutarnjim klima komorama i rashladnim jedinicama za preciznu obradu zraka (in-row klima jedinice)\nsistemi za dojavu požara i protupožarna zaštita bazirana na tehnologiji gašenja plinom NOVEC 1230\nuspostavu kompletne telekomunikacijske infrastrukture na optičkim i bakrenim medijima, zajedno sa rack ormarima za smještaj opreme naručitoca\nCentralni Nadzorno-Upravljački Sistem (CNUS ili eng. Supervisory Control and Data Acquisition ili SCADA) omogućuje nadzor i daljinsko upravljanje svim glavnim tehničkim sistemima objekta, kroz naprednu vizualizaciju procesa, pohranu ključnih mjernih podataka sa odgovarajućim prikazom mjernih veličina te napredno alarmiranje u slučaju problema\nProjekat je finansiran velikim dijelom iz sredstava Evropske unije. Implementacija automatiziranog sistema za prihvat, sigurnosni pregled i otpremu prtljage realizirana je u saradnji s podizvođačima: L-3 Technologies SDS iz SAD-a, Vanderlande Industries iz Nizozemske, Pametna energija d.o.o.


Radio - Novosti dana - 28.09.2019 | Sputnjik Srbija\n18:08 25 Oktobar 2020\nNova religija modernog čoveka: Crna kutija koja se hrani njegovim podacima (video)\nMarks je govorio da je religija opijum za narod. Pametni telefoni na prvi pogled nemaju veze sa religijom, ali oni su ti kojima dajemo puno poverenja i dopuštamo uvid u privatni život — zar to ne čini „Android“ i „iOS“ najvećim globalnim „religijama“?\nMajka Jugovića: Animacija istinske boli\nKako se pravi animirani film na temu čuvene narodne pesme „Smrt Majke Jugovića“, ostvarenje koje svetsku premijeru ima na nastupajućem festivalu „Balkanima“, u emisiji „Orbita kulture“ otkriva reditelj filma Mihajlo Dragaš.\nKome pripada budućnost — globalistima ili patriotama\n„Novi Sputnjik poredak“ večeras u 21 čas istražuje kome pripada budućnost — globalistima ili patriotama.\nVesti: Istražujemo može li sedište UN biti izmešteno iz Njujorka (video)\nVesti: Hrvati u panici i od srpskih čokoladica (video)\nVesti: Da li će Podgorica pretvoriti crkvu u državni organ? (video)\nKakva je sudbina „mini šengena“ na Balkanu?\nZasedanje Generalne skupštine UN, naredna Skupština Uneska, odnosi unutar BiH, poseta Srbiji Redžepa Tajipa Erdogana i proslava 800 godina SPC u Crnoj Gori — teme su o kojima ćemo razgovarati sa profesorom doktorom Darkom Tanaskovićem.\nVesti: Odlazak cele epohe u francuskoj politici (video)\nKakvi nam se telefoni spremaju u budućnosti\nMobilni telefoni odavno više nisu uređaji koji nam samo služe za slanje poruka i za pozive. Pametni telefoni kojima verujemo danas su mini „crna kutija“ sa našim podacima.\nVesti: Šta je potrebno da se pokrene regionalna konferencija o Kosovu (video)\nVesti: Šta se krije iza plana Angele Merkel za nastavak dijaloga o Kosovu (video)\nŠta nas čeka za 50 godina ako se ne opametimo\nNa Samitu Ujedinjenih nacija o klimatskim promenama čelnici vlada i lideri privatnog sektora saglasili su se da su spremni da se suoče sa tim problemom, a 77 zemalja se obavezalo da će do 2050. svesti emisiju gasova sa efektom staklene bašte na nulu.\nVesti: Zašto ruski senatori nisu dobili američke vize (video)\nVesti: Moskva će odgovoriti na sporazum SAD i Poljske (video)\nVesti: Zapad nikad neće promeniti mišljenje o Kosovu (video)\nNajbolje od Lazanskog: Ko je imao najveći motiv da otruje Skripalja (video)\nU narednim sedmicama Sputnjik reprizira neke od najgledanijih emisija spoljnopolitičkog komentatora i kolumniste Sputnjika Miroslava Lazanskog.\nVesti: Ko pokušava da disciplinuje Republiku Srpsku (video)\nZašto Zapad strahuje, kad Rusija nema glad za širenjem (video)\nPriznanje čelnika NATO-a da gube vojnu prednost nad Rusijom, priče o specijalnim izaslanicima za Balkan, napad na naftna i gasna postrojenja u Saudijskoj Arabiji i programska deklaracija stranke Bakira Izetbegovića teme su o kojima smo razgovarali sa profesorom doktorom Ilijom Kajtezom sa Fakulteta za međunarodnu politiku i bezbednost.


Blizu 100 mladih boksera u Lazarevcu u subotu 23. novembra | GEM info\n18. novembra 2019. 20. novembra 2019. Redakcija 0 Comments\nU Staroj hali 23. novembra od 13 časova biće održan boks meč pod nazivom “Ljuba Vrapče”. Lazarevac ce ugostiti mlade takmičare iz Mađarske, Bugarske, Makedonije, Crne Gore i Republike Srpske, kao i boksere iz Srbije.\nDo sada ima 30 zvaničnih borbi, a očekuje se još mečeva, jer 30 boksera čeka svoje adekvatne protivnike. Zajedno sa domaćim takmičarima iz Lazarevca za sada ima blizu 100 prijavljenih učesnika, što je svakako rekordan broj na Grejtest bokserskim revijama.\nBK Grejtest koji je inače tehnički organizator ove manifestacije koju bokserski savez Srbije na čelu sa Dragoljubom Radovićem sprovodi po gradovim širom zemlje, na ring će izvesti svoje najbolje takmičare, Adama Krstovića, Savu Stevanovića, Nikolu Kamaljevića i jos desetak mladih takmičara koji će nastupati kako u glavnom delu, tako i u uvodnim borbama.\nŠeruj post "Blizu 100 mladih boksera u Lazarevcu u subotu 23. novembra"\n← Besplatna radionica kreativnog pisanja za sve osnovce i srednjoškolce\nUjedinjeni za Lazarevac uručili pomoć manastiru Svete Petke Izvorke →